
ARUBA TA BIRA E ANFITRION 
PA CONFERENCIA DI PAMAC 
CRUISE SUMMIT DEN 2025 


‘CONTANDO CU PRESENCIA DI EHECUTIVONAN TOP DEN E INDUSTRIA’ 


CASO CRÈCHE 


NO TIN PRUEBA DI ‘MALTRATO’ 


PERO SI INDICACION 
CLA DI ‘MAL’ ‘TRATO’ 


TIN BASTA RECLAMO ADEN DI COMUNIDAD 


FAYO DEN E SISTEMA DI 


ATENCION DI CLIENTE DI WEB 


TA CAUSA PROBLEMA Y 


FRUSTRACION CERC’E CLIENTENAN 


E SABIDURIA DI NOS GRANDINAN: 


NO TA DISCUTI 


POLITICA Y RELIGION 


RUMAN DI LIDER DI RAIZ 
A HAYA TRABAO COMO 


‘FRIENDS & FAMILY’ 

DIARANSON merdia, Hues Comisario a tuma e decision di 
laga e tres personanan deteni den e caso di crèche bay liber 
loke a bin causa un ola di decepcion den comunidad. 


E comunicado di prensa emiti pa Ministerio Publico pa 5’or di 
atardi diaranson ultimo diaranson ultimo ta papia di libertad 
bou cierto condicionnan pero no a elabora riba kico e condi- 
cionnan aki lo ta. 


E comunicado emiti pa 
Ministerio Publico ta bisa lo siguiente: 
“Hues a dicidi pa pone tur dos sospechoso cu tabata den 
detencion preventivo den e caso di e crèche, den libertad 
condicional entrante awe (red: diaranson 12 di Juni) pa 5’or 
di atardi. Ministerio Publico a dicidi pa bay den apelacion 
contra e decision aki, despues di a studia decision di hues. 
Un di e sospechosonan a wordo entrega mesora na Warda 
nos Costa.” 


Ta mas cu claro cu for di momento cu a dicidi di laga e 
hendenan aki bay liber, esaki a ocasiona un ola di decepcion 
grandi den comunidad y riba rednan social, ya cu graba- 
cionnan cu a bay rond den comunidad riba kico ta pasando 
den e crèche ‘Pasa Dushi – Pasa Pret’ tabata mustra situa- 
cion cu ningun mama of tata kier mira nan yiu chikito pasa 
den esaki. 


Sinembargo mientras tanto e hendenan cu a maneha e 
centro aki, ta liber pero tin su spera decision di e caso di 
apelacion pa mira si nan lo wordo encarcela atrobe of no 
pero tur cos ta mustra cu esaki lo no ta e caso. 


Comunidad pa gran parti ta exigi castigo pa e hendenan aki, 
kendenan a menosprecia muchanan inocente cu ainda no sa 
kico ta spera di nan y pa chikito cu nan ta, por mira cu nan 
a wordo maltrata psicologicamente. 
Na mes momento AWEMainta tin cu menciona cu detencion 
di e grupo di trahado di e crèche, lo tabata dirigi pa trata di 
haya prueba cu fuera di loke a ser pasa riba grabacionnan 
haci di e servicio cu a ser duna na e criaturanan, lo tabatin 
maltrato di e chikito nan aki. 


Aki ta hunga un rol tambe e hecho cu na 2023 e centro aki 


tabata envolvi den un investigacion na momento c’un cria- 
tura a fayece durante di su permanencia na e centro y riba 
un tempo asina corto, ta bolbe surgi pruebanan cu loke e 
centro aki ta brindando, no ta nada bon pa e muchanan. 
Por a anticipa cu e sospechosonan lo no keda den deten- 
cion preventivo mucho tempo, ya cu inicialmente lo a busca 
prueba di “maltrato” fisico di e muchanan inocente aki 
pero tur cos ta indica cu tur loke autoridadnan a bin haya 
den ultimo dianan, ta indicacion di “mal” “trato” pues mal 
servicio cu e centro a duna. 


Cu tin violacion formal di reglanan existente pa loke ta con 
un crèche por funciona ta sin duda ya cu e solo hecho cu 
Ministerio Publico a dicidi di entrega un di detenidonan na 
Warda nos Costa, ta mustra cu a permiti e persona aki traha 
cu yiunan di hende sin cu e tin conocemento of ta specialisa 
den e trabou cu mester a wordo duna. 


N’e momentonan aki e unico castigo cu e hendenan aki, 
cu por ser yama pa abusado, ta cu nunca mas nan por ser 
permiti pa habri un otro centro of permiti nan bay traha na 
un otro crèche cu tin na Aruba pero e hecho cu tabatin un 
ilegal trahando den e luga ta bisa hopi di e falta di seriedad 
cu tin tanto na e centro como na esunnan cu tin cu controla 
esakinan. 


Ya caba Minister di Enseñansa, Endy Croes den un declara- 
cion e siman aki, a dicidi di “laba man” di e incidente aki 
indicando cu no ta algo cu ta cay bou di su maneho. 


Caso crèche 


No tin prueba di ‘maltrato’ pero 
si indicacion cla di ‘mal’ ‘trato’ 

NOS por a nota cu riba e pagina di Facebook di WEB, a 
informa cu desde 10 di juni (4 dia pasa), nan sistema di 
administracion no ta trahando. Debi n’esaki no por a ofrece 
servicio na cliente den nan oficinanan na Balashi, ELMAR y 
tampoco e Hulp Bestuurskantoornan, ni a traves di e chat di 
WEB Aruba. 
Pa caso di emergencia por yama e Call Center na 2804600. 
Una bes cu e sistema bolbe ta operativo, lo comunica n’e 
clientenan y ta pidi disculpa p’e inconveniencia. 


Manera nos menciona, esey tabata 4 dia pasa. Sinembargo, 
e sistema di Call Center tampoco ta funcionando corecta- 
mente, loke ta impedi e prestacion di servicio n’e cliente. E 
yamadanan solamente ta logra frustra e clientenan, ya cu e 
operatornan no ta ni disponibel pa duna e informacion riba 
e situacion. 


Esaki a sosode diahuebs atardi, ora cu varios usuario 
bibando den e area di Sabana Liber, a sufri interupcion di 
suministro di awa, a pesar di tin nan cuentanan paga, sin sa 
of a wordo informa di loke a sosode. 


Te asina leu di informacion cu finalmente nos a ricibi ta cu 
tabatin un tubo cu a kibra den e bario, cual por cierto nos 
ta aprecia e informacion. Pero no ta kita cu si un persona cu 
tin poco capacidad of un adulto mayor cu no custuma cu un 
smartphone, kier scucha na otro banda di e liña, un hende 
splica kico t’e problema y ki ora ta spera cu e problema por 
wordo operacion. 


No ta prome biaha cu tin problema ta sosode na WEB cu 
simplemente ta disgusta e clientenan, pero door cu t’e unico 
compania, no ta keda mas remedio cu confia ciegamente 
den nan. 


Ta increibel cu un empresa asina grandi cu asina tanto inver- 
sion den nan sistema di purificacion y distribucion di awa, 
no ta inverti den servicio na cliente y nan sistema telefonico, 
ya cu despues a bin haya sa cu nan tabata druk cu yamada, 
p’esey nan no ta contesta. 


Un ehempel lo ta cu un adulto mayor cu no por uza un smart- 
phone: con nan por tuma contacto cu e Call Center? Cuanto 
tempo mester warda pa ricibi servicio? Mester tin un manera 
mas “vriendelijk” p’e clientenan por ricibi e ayudo cu nan 
tin mester y no simplemente coy un auto of pidi lift bay te 
Balashi pa nan haya contesta riba nan pregunta. 


Y un otro aspecto mas. Si nos compar’e cu SETAR, cu ya obvi- 
amente ta inverti den nan sistema di telefon, tin un sistema 
di hold, masha amigabel, cu ta laga e usuario warda, sin 
interumpi e yamada, te ora cu e yega na su turno pa wordo 
atendi. Nos ta kere sigur esey lo ta un bon solucion p’e Call 
Center di WEB. Pero esey ta keda na e compania pa haci su 
huiswerk. 


Esaki no ta un critica destructivo, pero ta un peticion pa 
mehora e servicio na cliente, ya cu, segun opinion publico, 
falta di comprension, amabilidad y atencion n’e cliente. 


Tin basta reclamo aden di comunidad 


Fayo den e sistema di atencion di cliente di WEB 
ta causa problema y frustracion cerc’e clientenan 

NA Aruba, e deseo pa separa religion di estado ta mas pa conviniencia cu 
principio. Nos ta mira frecuentemente politica entrelasa cu argumentonan 
religioso, manera Arubianonan ta uza Fe pa duna forsa na nan punto di 
bista. Pero, discuti política y religion generalmente ta un mal idea. E tema 
nan aki ta hopi sensibel pa mayoria di hende y por duna un oportunidad 
na politiconan pa manipula e pueblo. 


Kisas un conseho cu nos mester tuma na serio t’esun cu nos semper 
a tende den cas di nos abuelonan: discuti politica y religion no tabata 
permiti. Aunke e dos topiconan aki ta hopi importante pa nos comunidad, 
nan t’e motibo principal pa pelea entre famia y amigonan. 


Ta importante pa admiti cu no tur hende por hiba un discusion sano cu 
argumentonan bon formula pa sostene nan opinion. Den otro palabra, 
mayoria di nos ta terco y onsportief, y un bes nos tuma un punto di bista, 
no ta facil pa nos cede pa defende nos postura. No tin nada malo cu esaki, 
pasobra e ta parce di ta un parti di nos sanger Caribense. 


Loke nos no por permiti ta pa discusionnan y diferencianan di opinion 
riba preferencia politico of creencia kibra amistadnan y famia. Ta crucial 
pa realisa cu ta dificil pa cambia e opinion di un otro, y ta miho pa acepta 
cada persona su punto di bista. 


E sabiduria di nos grandinan: 


No ta discuti politica y religion 


Ken no a tende e frase: “Mientras pueblo 
ta pleita, e politiconan ta bon cu otro?” 
Politiconan ta compronde cu nan accion y 
palabranan skerpi contra otro ta simplemente 
un parti di nan trabou, y tras di porta cera nan 
por papia trankilamente cu nan oponente. 


Mescos ta conta pa religion. Lastimamente, 
hasta guera mes ta wordo hiba den nomber di 
religion, a pesar di cu mayoria di hende ta kere 
den mesun Dios. Mescos cu politica, ta impor- 
tante pa respeta e creencia di cada persona, 
hasta si nan no ta kere den Dios. 


Hiba discusion productivo tocante politica 
y religion ta dificil na Aruba debi na balor 
emocional, 
prehuicionan, 
complehidad, 


presion social, carga historico, dinamica di 
poder, y falta di comunicacion respetuoso. E 
factor nan aki ta dificulta un dialogo obhe- 
tivo, consideracion di diferente punto di bista, 
y ta perpetua mentalidad estrecho. Supera e 
desafionan aki ta rekeri crea un ambiente di 
respet mutuo y empatía, unda hende por sinti 
nan mes comodo pa expresa nan opinion y 
participa den discusion constructivo. 


Pero si nos no ta capacita pa haci esaki den 
un manera civilisa, lo ta miho pa sigui manera 
nos grandinan a siña nos: No ta discuti politica 
ni religion den mi cas! 

KIER of no kier, ta birando un hecho palpabel cu e organisacion politico 
RAIZ, den un periodo di tempo asina cortico, esta for di eleccion di 2021 [a 
awor na 2024, pues exactamente tres aña, e partido aki cu a hura pueblo 
cu e lo goberna cu integridad, a ser converti awor den un sombra politico 
cu su partner di gobernacion, esta MEP. 


Siman pasa cu a surgi un serie di “inval” den oficina di gobierno y tambe 
na varios otro sitio relaciona cu Minister di Energia, Glenbert Croes, pueblo 
votado a carga e speransa cu e lider di RAIZ, lo a pone palabra na su 
hechonan, dor di anuncia retiro di su fraccion for di Gabinete Wever Croes 
II. 
Te cu awe dia 14 di Juni di 2024, ningun reaccion y tur loke e lider di RAIZ 
a bin dilanti pa splica, tabata en realidad un serie di ‘bla-bla-bla’ politico 
cu no tin sentido mes na luga di e gana simpatia y sosten di pueblo pa haci 


Ruman di lider di RAIZ a haya trabao como ‘friends & family’ 


loke e lider di MEP, Evelyn Wever Croes a haci 
na 2021. 
Na momento cu e actual Prome Minister na 
2021 a ricibi informacion cu MOT ta haci- 
endo investigacion di transaccion di placa 
dudoso, Evelyn a bay sin pensa dos bes cerca 
Gobernador Alfonso Boekhoudt, ya cu e no ta 
tolera corupcion den su gobierno ya cu integ- 
ridad t’e lema di su gobierno. 
E gobierno di coalicion di e tempo ey forma 
pa MEP-POR-RED, a perde formalmente ya cu 
tur tres partido a perde voto pero den e elec- 
cion di 2021, MEP a logra di convence Ursell 
Arends pa forma e coalicion cu ta gobernando 
e pais actualmente. 


Loke a sosode siman pasa caminda auto- 
ridadnan di RST hunto cu Landsrecherche 
y KPA cu supervision di Ministerio Publico a 
haci, no tabata contra un Parlamentario pero 
un colega Minister di e lider di RAIZ pero te cu 
dia di awe, ningun musca a bula. Ursell Arends 
a gana simpatia despues di eleccion caminda 
den presencia di e lider di MEP, Evelyn Wever 
Croes, a tribi di declara e famoso frase “nos no 
ta nan” dunando indicacion cu nan no ta hiba 
un politico manera di MEP cu ta un partido 
cu ta conoci pa semper a hiba un maneho 
caminda ta emplea famianan di ministernan 
den departamentonan di gobierno. 
Sinembargo a surgi un situacion caminda e 
lider di RAIZ no por sigui uza e expresion di 
“nos no ta nan” ya cu recientemente, un ruman 
di Minister Arends a keda nombra na departa- 
mento di servicio di impuesto loke ta mustra 
den direccion di duna trabou na “friends & 
family.” 
Niun musca a bula a pesar cu a e proceso aki 
lo a cana a pa medio di un asina yama ‘open 
solicitatie’ tin indicacion cu e ruman di Minister 
Arends a haya e trabou a pesar cu tabatin otro 
candidatonan cu tabatin mas credencial cu e 
ruman. 


Pues tur cos ta indica cu e partido di Ursell 
tambe ta mustra di ta ocupa cu loke ta ser yama 
un tipo di “afscheidbeleid” caminda ta purba 
di nombra hendenan cerca estilo di “friends & 
family” awor cu ainda esaki ta posibel prome 
cu Gabinete Wever Croes II baha bay cas!! 

MINISTERIO di Turismo, Aruba Tourism Authority (A.T.A.), y Aruba Ports 
Authority (APA) ta anuncia cu Aruba oficialmente ta bira e anfitrion pa PAMAC 
Cruise Summit 2025, un di eventonan mas importante y renombra pa cu e 
mercado di Norte America como Latino America pa cu e industria crucero. Na 
2017, Aruba a fungi como e anfitrion di PAMAC (Platinum Associate Member 
Advisory Council) Summit na un manera exitoso, y ta sumamente contento pa 
un biaha mas yama bonbini na e evento prestigioso aki na 2025. 


E anuncio a wordo efectua durante e PAMAC actual na Montego Bay Jamaica. 
CEO di A.T.A. Ronella Croes, CEO di APA Marc Figaroa conhuntamente cu Patrick 
Melchiors, Mario Arends y Monica Bos a presenta e informacion aki, cu a inclui 
palabranan di bonbini di parti di Minister di Turismo. 


E conferencia di PAMAC ta un plataforma popular, y ta conta cu ehecutivonan 
halto den e industria di turismo crucero, ambos di e lineanan crucero como 
tambe otro socionan den e industria. Organisa pa e Florida-Caribbean Cruise 
Association (FCCA), e evento aki ta dedica exclusivamente na ehecutivonan di 
linea crucero cu ta ser considera como miembronan platinum di FCCA. E evento 
aki lo ofrece e oportunidadnan ideal pa cada destinacion participante resalta e 
desaroyonan reciente. 


Durante añanan anterior, Aruba a conoce diferente construccion y renobacion cu 


Aruba ta bira e anfitrion pa conferencia 


di PAMAC Cruise Summit den 2025 


‘Contando cu presencia di ehecutivonan top den e industria’ 


a conduci na aumento den popularidad y compe- 
tividad como un destinacion turistico di primera 
clase. Un aspecto clave cu e PAMAC Cruise Summit 
2025 lo trece cu ne pa Aruba ta e oportunidad pa 
demostra e desaroyo recien, actividad, y excur- 
sion disponibel riba e isla. Ademas, e conferencia 
lo enfoca riba varios topico importante cu ta inclui; 
atraccion di barconan chikito y mas di luho, como 
tambe atraccion di barco den temporada abou. 


E meta di e iniciativa aki ta pa mehora e expe- 
riencia na Aruba y pa promove un crecemento 
sostenibel den e industria crucero. Sostenibilidad 
ta keda un tema central den e sector crucero, y e 
conferencia aki lo pone enfasis riba importancia 
den alinea strategianan di Aruba cu e industria 
crucero globalmente. Un conferencia di PAMAC 
Cruise Summit tipicamente ta dura dos pa tres 
dia, y ta inclui un variedad di actividad manera 
reunionnan, funcion, y excursion. E dianan inicial 
ta dedica na facilita interaccion entre e ehecu- 
tivonan di crucero, socionan local, y represent- 
antenan di gobierno. E interaccion aki ta ser 
considera como crucial prome cu ehecutivonan di 
crucero topa cu e miembronan ‘platinum’. 


Aruba como anfitrion di PAMAC Cruise Summit 
2025 ta un testimonio di e compromiso di Aruba 
pa cu excelencia den e industria di turismo. 
Ministerio di Turismo, Aruba Tourism Authority 
(A.T.A.), y Aruba Ports Authority (APA) ta den gran 
anticipacion pa asina por accentua tur locual cu 
Aruba tin pa ofrece, esta ofertanan eleva y fortifi- 
cacion di relacion firme cu ehecutivonan den línea 
crucero. 

DEBI na paso di un ola tropical, ta spera cu e bientonan na Aruba lo ta 
debil pa modera, cambiando asina di direccion zuidoost pa zuid durante 
e proximo 24 pa 36 oranan. E cambionan aki den e condicionnan atmos- 
ferico lo trece cu ne un aumento significativo di temperatura. Ta pronostica 
cu e thermometernan lo marca entre 34 y 35 grado Celsius y den algun 
area urbano e cifra aki por ta ainda mas halto. 


E aumento aki di temperatura lo afecta e indice di calor, den cual ta calcula 
cu lo ta entre 36 y 40 grado Celsius. Un indice di calor asina halto por 
provoca incomodidad y posibel riesgo pa salud specialmente den e pobla- 
cion mas vulnerabel, manera di adulto mayor. Ta crucial cu tur hende tuma 
e precaucionnan necesario pa evita problema relaciona cu calor, manera 
deshidratacion y golpi di calor. 


Ta recomenda e poblacion mantene su mes hidrata, evita exposicion 
directo n’e solo durante e oranan mas calor di dia, uza paña light y colo 
cla y ta atento n’e señalnan di cansancio p’e calor, manera mareo, soda- 
mento excesivo y nausea. 


Fuera di esey ta importante revisa e estado di salud di e famia y e bisi- 
ñanan, en particular di esunnan cu ta mas susceptibel n’e efectonan di 
calor. 


Keda informa a traves di e medionan oficial pa update riba e estado di 


Meteo 


Un biaha mas tene precaucion p’e calor 


APENAS dia 10 di juni 2024, DIMAS a anuncia 
cu nan a integra e servicio di WhatsApp den nan 
sistema di comunicacion pa facilita e contacto 
entre comunidad y personal di DIMAS. 


E cantidad di usuario cu a conecta cu DIMAS a 
traves di nan WhatsApp a surpasa tur expec- 
tativa, cu consecuencia cu e sistema a blokia 
temporalmente. DIMAS ta haciendo lo maximo 
pa expande e cantidad di cliente cu por uza 
nan servicio di WhatsApp y lo informa unabes 
cu esaki ta bek den servicio. 


DIMAS ta pidi disculpa pa e inconveniencia 
aki. 


Cantidad grandi di 
usuario a blokia 


DIMAS su WhatsApp 


temporalmente 


tempo y cualkier otro recomendacion cu por 
surgi debi n’e condicionnan meteorologico 
extremo. 

DIAHUEBS mainta, minister di Husticia y 
Asuntonan Social sr. Rocco Tjon a reuni cu 
directiva di Brandweer den cuadro di avan- 
cenan pa loke ta Post Oscar y e departamento 
den su totalidad. Asina por menciona cu, a 
base di un plan integral, ta haciendo inver- 
sion pa asina ambos Brandweer y Airport por 
ta ICAO compliant, y pa por logra esaki, ta 
invertiendo den liderazgo. 


Manera ta conoci for di dos aña pasa 
Ministerio di Husticia y Asuntonan Social a 
percura pa diferente inversionnan adicional 
pa Dienst Brandweer Aruba. E inversionnan 
aki tawata encera inversionnan infrastruc- 
tural, pa adkiri material necesario pa e traha- 
donan, inicia opleidingen atrobe y tambe 
compra di trucknan nobo. 


Na mes momento tin un plan integral tambe 
pa loke ta ekipa y reenforsa e management 
team di Dienst Brandweer Aruba, pa asina 
ehecuta e hallazgo di e audit cu a wordo 
haci aña pasa, pa asina Aruba como pais por 
cumpli cu normanan y reglanan vigente. Y pa 
logra esaki a aloca tur e fondonan necesario. 


Bisando esaki, nos kier duna un bon bini na 
sr. Mark van Aken kende ta bin reenforsa e 
ekipo di Brandweer door di skirbi un “doorli- 
chtingsrapport”. Adicionalmente, lo conta 
cu e yegada oficial di alto rango pa lidera 
Post Oscar, situa na Airport, sr. Rein Hulst, 
cu actualmente ta fungi como Manager of 
Emergency Response na Schiphol Airport, y 
lo keda asigna na AAA y na mes momento lo 
keda asigna na Management Team di Dienst 
Brandweer Aruba cuminsando desde 1 di juli 
2024. Prome cu e fecha aki, Hulst lo inicia cu 
algun trabou preparatorio den consulta cu 
Dienst Brandweer y AAA. 
Por ultimo, hunto cu un comandante interino 
cu ta bin for di Hulanda pa reenforsa e ekipo 
pa un periodo di dos aña, lo bay ehecuta e 
plan integral. 


Minister Rocco Tjon: 


Diferente inversion a wordo haci den 


liderazgo pa cu Dienst Brandweer Aruba 

TA trata di un investigacion riba e instancianan poni na un distancia di Pais, 


cual ta bay referi na nan aki como ‘instancianan’. E echonan cu a sali na cla 


durante e investigacion ta brinda tanto Parlamento como e ciudadano un 


bista riba e instancianan pa loke ta trata empresanan estatal, instancianan 


di derecho publico y fundacionnan publico. E aspectonan cu ta presenta den 


e rapport ta entre otro: e cantidad y tipo di instancianan existente, e tare- 


anan cu nan ta ehecuta, con e incorporacion y e responsabilidad ta regla, 


cua riesgonan (financiero) por tin p’e Pais y recomendacionnan di Algemene 


Rekenkamer pa bin cu mehoracion. E instancianan cu a investiga mas den 


profundidad ta: Arubus N.V., Post Aruba N.V., Refineria di Aruba N.V., WEB 


Aruba N.V., Serlimar y Fundacion Lotto pa Deporte. 


Cu e investigacion aki Algemene Rekenkamer kier sostene Parlamento den 


ehecucion di su tarea di control, unda na su turno Parlamento por urgi 


Minister(nan) concerni pa bin cu accionnan pa mehoracion. Aki ta importante 


tambe pa siña y formula lesnan pa situacionnan semehante cu por presenta 


den futuro.Un hecho cu a sobresali den e investigacion ta: Practicanan actual 


no por sigui n’e mesun manera mas. Tanto e Pais como e instancianan mes, 


mester mira e necesidad di haci cambio y regla nan asunto na un otro manera. 


Tin interesnan publico grandi mara n’e instancianan aki. Esaki ta importante 


pasobra e Pais y instancianan mester salvaguardia interes publico. E instan- 


cianan aki mester sirbi interes publico door di brinda servicio publico cu ta 


confiabel y pagabel. 


E investigacion ta mustra cu e Pais ta keda duna placa na un forma structural 


sin cu e instancianan ta ofrece transparencia y cu ta duna cuenta. Den realidad 


e Pais, mescos cu e instancianan, tambe ta ocupa ta ‘paga candela’ sin cu e 


problemanan fundamental haya atencion na un manera structural. Tur partido 


mester demostra di ta decisivo: e instancianan mes, gobierno y Parlamento. 


Aki ta importante tambe pa Parlamento keda alerta ariba pasonan tuma, exigi 


cuenta periodicamente y no permiti falta di medidanan mas. 


Algemene Rekenkamer ta conclui cu, a pesar cu tuma pasonan pa mehora 


problemanan existente relaciona cu e instancianan, esaki ta bay demasiado 


pocopoco y no ta suficiente. Mas ainda si mira e cantidad di deficiencianan 


existente; e cantidad y urgencia di e deficiencianan financiero; e falta di ta ‘den 


control’ di e instancianan; e fayonan den suministro di informacion y duna- 


mento di cuenta; e existencia (continuo) di deficiencianan, y e falta di tuma 


decisionnan dificil (y cu hopi biaha ta impopular) ta un punto penoso cu ta 


bisto den un serie di gabinete. 


Algemene Rekenkamer ta enfatisa den su rapport cu falta di ta ‘den control’ di 


e instancianan ta afecta, directamente, e funcionamento di e pais y ta trece cu 


ne riesgonan financiero grandi pa finansa publico. Pa diferente motibo e instan- 


cianan no ta logra funciona (financieramente) independiente. Esaki ta un di e 


metanan cu e Pais tabata tin na bista na momento cu a pone e instancia na un 


distancia. Esaki no ta culpa solamente di e instancia mes, pero di e Pais tambe. 


E situacion actual na unda varios di e instancianan ta presenta deficiencianan 


grave den nan funcionamento, ta traduci su mes den finansa publico cu no ta 


manehabel y fondonan publico cu ta gasta na un manera ineficiente, ineficaz 


y algun bes te hasta ilegitimo. Esaki pa motibo cu den transcurso di añanan a 


crea areglonan di duracion y costo indefini, pa sostene instancianan cu no ta 


funciona debidamente. Transparencia, responsabilisacion, bon funcionamento 


di administracion publico, acompaña c’un ehecucion debido di tareanan door 


di e instancianan y realisacion di metanan ta esencial den esaki. 


Recomendacionnan di Algemene Rekenkamer 


Algemene Rekenkamer ta duna e siguiente recomendacionnan: 


E Pais tin cu percura pa elimina e retrasonan den entrega di responsabili- 


sacion y cu e instancianan ta cumpli cu nan deber di duna cuenta p’asina 


promove transparencia y responsabilisacion. Alabes Pais tin cu pone un fin na 


practicanan di areglonan di duracion y costo indefini y di solucionnan temporal 


sin base legal. Tambe ta importante pa alinea e provision tocante e deber di 


duna cuenta den e regulacionnan concerni. Ademas ta importante pa regla e 


deber anual di duna cuenta na Parlamento, door di tur minister, p’e maneho 


hiba y e resultadonan di esaki. Mester alinea e reglanan tocante suministro di 


informacion y dunamento di cuenta na Parlamento pa tur instancia. 


E Pais tin cu verifica si e modelonan scogi ta esunnan di mas adecua pa por 


logra obhetivo publico. Ademas di esaki ta importante tambe pa bin c’un 


vision integral ariba desperdicio, transporte y energia. Determina kico ta na 


interes publico y cu mester realisa esey door di un partido publico of kico por 


realisa door di un partido priva. Pone interes di e ciudadano na prome luga: 


e ciudadano tin derecho riba servicio publico cu ta pagabel y confiabel. No 


pospone e tumamento di decisionnan mas. 


Por ultimo ta importante p’e Pais percura pa yega na definicionnan concreto 


pa empresanan estatal y fundacionnan publico y pa argumenta e motibo expli- 


cito y metodo di financiamento na momento di funda instancianan nobo. Por 


haci uzo tambe di modelonan standarisa pa statutonan den cual specifica- 


mente e supervision y dunamento di cuenta ta regla. 


Minister di Asunto General/ minister President y e minister di Asunto 


Economico, Comunicacion y Desaroyo Sostenibel a duna nan reaccion riba e 


rapport di e investigacion. E demas ministernan no a duna un reaccion, cual 


ta lamentabel mirando e situacion actual. A pesar cu minister di Enseñansa y 


Deporte a tuma contacto cu Algemene Rekenkamer, no a ricibi un reaccion por 


escrito. 


Den su reaccion, minister di Asunto General ta pidi Algemene Rekenkamer 


pa presenta proposicionnan specifico pa gobierno trata e puntonan cu e 


ta menciona. Algemene Rekenkamer ta indica den su epilogo cu gobierno 


mester bin c’un plan di mehoracion coherente y integral cu ta inclui accionnan 


concreto mara na un periodo defini. Actualmente, tin suficiente material for 


di diferente rapportnan y consehonan disponibel pa por duna e plan aki forma. 


Algemene Rekenkamer ta enfatisa aki cu e responsabilidad pa un trayecto 


asina ta den man di gobierno. Ta importante pa no tolera e falta di obligacion 


mas, pero pa cuminsa tuma accion awor. Tambe ta importante pa Parlamento 


keda alerta riba e accionnan tuma, exigi dunamento di cuenta y no tolera mas 


e falta di accionnan pa mehoracion. 


E version digital di e rapport di Algemene Rekenkamer ta disponibel via www. 


rekenkamer.aw 


Algemene Rekenkamer a publica su rapport “Op afstand, maar toch dichtbij”- 


Een verdiepend onderzoek naar de instellingen op afstand van het Land. 


A bira tempo pa haci’e diferente 


Situacion actual n’e instancianan na un distancia 


di pais no por sigui na mesun manera mas 

DIARANSON mainta, durante conferencia di prensa di Gobierno di Aruba, 
Minister di Husticia y Asuntonan Social sr. Rocco Tjon conhuntamente cu sra. 
Sue-Ann Ras di Departamento di Mucha y Hoben (DMH), a elabora riba e ley di 
kinderopvang. Esaki, den cuadro di e imagennan cu tawata circula riba plata- 
formanan social, pa loke ta un incidente na un crèche specifico. Minister Tjon 
a sigura cu Gobierno di Aruba y su persona ta condena e actonan aki rotun- 
damente. P’e motibo aki, Gobierno di Aruba ta inverti hopi pa combati abuso 
di mucha en general. 


Na prome luga, Minister Tjon a pone enfasis cu e imagennan aki no ta di algo 
cu a sosode recien, esaki tawata conoci caba p’algun siman, caminda DMH a 
actua mesora den colaboracion cu Jeugd en Zeden Politie. P’e motibo aki, dife- 
rente detencion a tuma luga den e caso specifico aki. E ta hopi importante pa 
laga e investigacion cana su caminda, y na final di henter e proceso, un hues 
lo dicidi kico t’e castigo cu lo wordo duna. 


Banda di esaki, e mandatario a reacciona mesora riba diferente ponencianan 
cu tawata circula riba plataformanan social, cu Gobierno di Aruba y Ministerio 
di Husticia y Asuntonan Social no lo a actua debidamente pa combati abuso 
di mucha. Sinembargo, mester bisa cu despues di luna di april cu a wordo 
decreta luna di conscientisacion contra abuso di mucha en general, comun- 
idad completo a haya un bista di kico tur a y ta wordo haci e ultimo añanan pa 
combati abuso di mucha en general. 


A base di esaki, por menciona cu ta enfoca hopi riba e parti di maneho, y pa 
loke ta legislacion ya caba p’algun aña e adaptacionnan a wordo haci, caminda 
a aumenta e castigo p’e diferente tipo di delitonan. Ademas di esaki, no tin un 
“verjaring” mas, pues semper por keda entrega denuncia, si acaso un mucha 
a wordo abusa, cual ta un paso hopi importante. 


Procesonan di trabou a wordo adapta y diferente metodonan nobo a wordo 
introduci, manera codigo di proteccion, signs of safety, a inverti den personal 
cu ta traha den e veld y tambe a inverti hopi a base di proyectonan. Asina por 
menciona cu a introduci un medico forensico, a introduci diferente metodonan 
nobo manera multidimensioneel familietherapie. Tur esaki, ta pasonan cu a 
wordo tuma pa eleva siguridad pa nos muchanan. 


Banda di esaki, pronto lo habri portanan di e Family Justice Center, pero tambe 
a introduci e proyecto di Intensief Samenwerken aan Veiligheid. Pues, hopi 
proyecto a wordo introduci pa eleva e siguridad pa nos muchanan. Fin di april, 
a transmiti un forum nacional cu panelistanan cu ta profesionalnan den e veld 
social, caminda nan a splica detayadamente kico tur a wordo haci e ultimo 
temponan. 


Ley di Kinderopvang: 
Recientemente, a sinta den parlamento hunto cu e comision di husticia y asun- 
tonan social, caminda a elabora hunto cu tur e profesionalnan kico tur t’e 
pasonan cu a wordo tuma. Un paso hopi significante, cu ta toca specifica- 
mente e incidente cu a tuma luga, ta pa percura cu e ley cu ta regula e parti 
di kinderopvang y creche, wordo trata den parlamento y wordo aproba, banda 
di esey a introduci Departamento di Mucha y Hoben. Remarkabel ta, cu hopi 
di esnan cu a pidi pa actua aworaki, tawata contra e introduccion di e ley aki, 
pues awo ta wak e necesidad di esaki. 


E ley aki ta sumamente importante pa eleva siguridad di nos muchanan, 
mirando cu e ley aki ta toca tur e diferente critera cu un crèche mester atene 
su mes na dje, e parti infrastructural, di higiena, e parti pedagogico, pero 
tambe e parti di cuanto leidster mester tin den un crèche pa tanto mucha cu 
nan ta acomoda. Pues e ley ta conta cu diferente faceta. 


DMH por guia mayornan tambe di con nan por scoge un crèche, nan tin e 
registro y nan sa kico t’e puntonan cu mayornan mester tene na cuenta cu ne, 


na momento cu nan scoge un crèche, y DMH tin un rol pa brinda e informa- 
cion aki y asina guia e mayornan, pues di e banda aki, e mensahe ta bay pa tur 
esnan cu tin un mucha na un crèche, si tin mester di informacion y guia pa haci 
e escogencia, semper por acudi na DMH pa cu esaki. 


Minister Tjon ta haci un yamada na tur persona cu tin informacion cu a nota 
of señala algo cu no ta bay bon na un crèche, pa meld esaki mesora na DMH, 
y pasonan lo wordo tuma. Ora e incidente actual a wordo gemeld, teniendo na 
cuenta e ley, regla y procedura, a actua mesora. 


E parti di supervision ta den ehecucion, DMH actualmente ta chikito ainda, pero 
lo sigui fortifica e departamento aki cu mas personal den e añanan nos dilanti. 
Tin un plan extenso cu DMH a traha den colaboracion cu Cuerpo Policial y dife- 
rente reunion a tuma luga, specificamente cu Polis di Bario, y nan ta asisti DMH 
den ehecuta e diferente control nan. 


Por ultimo, e ta importante pa splica cu a base di e ley di kinderopvang, a 
introduci un “verguningstelsel”. Antes no tawata existi un permiso pa crèche, 
pa cual motibo actualmente no tin un permiso cu por wordo revoca. E ley ta 
hopi cla, pues pa revoca un permiso, esey t’e “ultimum remedium”, pues e 
ultimo paso, prome cu yega n’e ultimo paso, e instancia mester ricibi varios 
“boet”, y si ta trata di peliger di inmediato, e permiso por wordo revoca. 


Tur cos mester ta den balansa, pues si ta trata di algo infrastructural, por 
cera e crèche p’e wordo drecha, si ta toca leidsters y a wordo deteni, esey 
kiermen cu no tin un peliger inmediato mas. E ley ta dicta cu mester tin un 
“intrekkingsbeleid”, cual ta trahando riba dje, den colaboracion cu Directie 
Wetgeving en Juridische Zaken (DWJZ). 


Minister su rol: 
Un Minister tin e autoridad pa duna un “schriftelijk bevel”, pues un orden di 
inmediato cu e crèche aki mester sigui pa kita cierto puntonan cu por causa 
peliger di inmediato. E orden aki ta valido pa shete dia y ta a base di un inves- 
tigacion cu mester tuma luga como tambe un “inspectie rapport”, cual DMH ta 
skirbi a base di informacion cu ta drenta. 


E Minister por duna tambe un aanwijzing, cual ta un paso structural, caminda 
ta brinda e crèche en cuestion espacio di tempo pa drecha cierto situacionnan 
cu no ta causa peliger di inmediato, pero si cu mester wordo remedia, pa nan 
por cumpli cu rekisitonan di e ley. 


Di otro banda mester tene cuenta cu, e aspecto di “hoor en wederhoor” cual 
ta sumamente importante. Esaki ta nifica cu medidanan no por wordo tuma sin 
scucha ambos banda di e medaya, pues den e caso aki, mester scucha e banda 
di e crèche, pa nan por splica di nan banda. Esaki ta haci’e dificil den e cues- 
tion specifico aki, mirando cu tin un investigacion penal andando, y no kier 
stroba e investigacion aki, mirando cu cada paso cu wordo tuma den cuadro 
di e ley di kinderopvang lo por stroba e investigacion penal, pa cual motibo e 
colaboracion y intercambio di informacion, entre DMH y Cuerpo Policial ta hopi 
importante. 


Minister Tjon a haci un apelacion na comunidad y como mayor, pasobra e ta 
nos responsabilidad pa scucha di nos yiu(nan), y si nan no ta sinti nan mes 
comodo na un crèche, y si como mayor tampoco ta sinti comodo pa cierto 
cosnan cu ta scucha, e ta consehabel pa bishita e crèche en cuestion, tira un 
bista riba e crèche, e parti infrastructural, wak con nan ta guiando bo yiu(nan) 
y papia cu bo yiu(nan). 


Gobierno di Aruba tin un responsabilidad, y riba diferente aspecto ta asumi 
e responsabilidad aki. Specificamente pa loke ta kinderopvang y crèche, por 
bisa cu a base di introduccion di e ley aki, pero tambe e hecho cu a bin cu un 
departamento di mucha y hoben, esaki ta prueba e compromiso di Gobierno 
di Aruba pa atende cu e tematica aki. 


Remarcabel ta cu, for di un fase hopi trempan, ta inverti pa garantisa sigur- 
idad di nos mucha y hobennan, pues door di tin un departamento manera 
DMH, cu ta supervisa y ta traha hunto cu e crèchenan pa eleva siguridad pa 
nos muchanan, ta un paso significante den e compromiso di parti di Gobierno 
di Aruba. 


Gobierno di Aruba su compromiso ta pa 
fortifica siguridad na nos muchanan a 


traves di ley di kinderopvang 

UN flota di barconan di Marina Ruso, incluyendo e fragata 
moderno Admiral Gorshkov y e submarino nuclear Kazan, a 
haci un entrada grandioso den e waf di La Habana diahuebs. 
E yegada, marca pa un saludo di 21 cañon for di e Gorshkov, 
ta destaca e fortalecemento di e lasonan entre Rusia y Cuba, 
dos aliado di hopi tempo for di e era di Guera Friu. 


Mientras cu e caravana tabata drenta e waf, nan a wordo ricibi 
cu tironan di cañon for di un fort di siglo 18 y un multitud 
entusiastico di hendenan, incluyendo piscadonan local, e 
comunidad chikito Ruso na Cuba, y diplomatico Ruso. Esaki 
t’e presencia naval Ruso mas grandi na Cuba den hopi aña. 


E flota, consistiendo di e Admiral Gorshkov, Kazan, un remol- 
cador di rescate, y un tanker di azeta, lo ta ancra den La 
Habana pa un bishita oficial di cinco dia. Durante e tempo aki, 
e publico Cubano lo tin e oportunidad pa bishita e fragata. 
E Gorshkov, ekipa cu armanan avansa, incluyendo misilnan 
superficie-a-superficie y superficie-a-aire, lo ta habri pa 
bishitanan publico pa tres dia, cuatro ora cada dia. 


E bishita aki ta bin den un temporada di tension aumenta 
entre e Estados Unidos y Rusia, particularmente riba e 
conflicto na Ucrania. E Marina di e Estados Unidos a ta 
monitoria di cerca e barconan Ruso desde nan partida for di 
Rusia, cu barco y avionnan siguiendo nan movecion riba e 
Atlantico. A pesar di e miradanan atento di e Estados Unidos, 
oficialnan ta enfatisa cu e actividadnan Ruso ta rutinario y 
no ta impone ningun menasa inmediato. 


Gobierno di Cuba ta mantene cu e bishitanan naval aki ta 


practica normal pa nacionnan amigo y no ta menasa e stab- 
ilidad regional. E bishita aki ta enfatisa e laso cada bes mas 
profundo entre Moscu y La Habana, cu Cuba ta depende 
cada bes mas riba yudansa di Rusia den su crisis economico 
severo. 


E presencia di e barconan Ruso aki na La Habana ta un 
simbolo poderoso di e aliansa duradero entre e dos nacion, 
reminiscente di nan solidaridad di e Guera Friu y indicativo 
di nan cooperacion strategico actual. 


Barconan Ruso a yega Cuba 


Reforsando lasonan cu aliado di tempo di Guera Friu 

CASI tres aña despues di e asesinato di Peter R. de Vries, 
e tribunal a impone sentencia di prizon te un maximo di 
28 aña p’e sospechosonan principal. A pesar cu Ministerio 
Publico (OM) tabata pidi un castigo di prizon pa bida largo p’e 
sospechosonan principal, e tribunal a opta pa un sentencia 
largo pero no di bida largo. Nuebe individuo tabata para 
dilanti di tribunal, incluyendo esun cu a tira, esnan cu a filma 
e atake, y e asina yama ‘murder broker’. Tres sospechoso a 
wordo completamente libera di involucracion den e ases- 
inato. 


OM a pidi castigo di prizon di bida largo p’e persona cu a 
tira, Delano G., su chauffeur Kamil E., y e ‘murder broker’ 
Krystian M. No obstante, e tribunal a considera e peticion 
demasiado severo, ya cu e tabata un asesinato singular y 
e sospechosonan principal no tabata tin ningun condena 
anterior pa crimen semehante. E tribunal a bisa cu e castigo 
mester sirbi como un disuasion, pero no necesariamente ta 
hustifica un sentencia di prizon di bida largo, si no ta absolu- 
tamente necesario. 


E tribunal tambe no a haya ningun evidencia di un motibo 
terorista tras di e asesinato, descartando e posibilidad cu e 
asesinato tabata un intento pa infundi miedo entre e pueblo 
Hulandes. E veredicto a indica cu no tabatin suficiente 
prueba cu e sospechosonan tabata forma parti di un organ- 
isacion criminal structura cu por ta relaciona cu e ‘criminal 
boss’ famoso Ridouan Taghi. 


Reportero di crimen Peter R. de Vries a wordo tira dia 6 di juli 


2021, na Amsterdam y a fayece nuebe dia despues na edad 
di 64 aña. E persona cu a tira, Delano G. y chauffeur Kamil E. 
a keda deteni den un ora despues di e tiroteo y tabata den 
detencion desde e momento ey. E tribunal a haya G., E., y M. 
culpabel di asesinato premedita. 


E demanda di OM pa castigo di prizon pa bida largo p’e 
sospechosonan principal no a wordo aproba. No obstante, 
e total di sentencia di prizon a acumula na casi 120 aña di 
prizon. E huicio, cu tabata inicialmente programa pa un vere- 
dicto na 2022, a encontra obstaculo debi na evidencianan 
nobo y e migracion di un hues. Durante e huicio, e sospecho- 
sonan a mantene silencio, cu excepcion di un disculpa di 
parti di e ‘murder broker.’ 


Adhunto e lista di sentencianan imponi p’e tribunal 
compara cu e demanda di OM: 
- Delano G. (24), esun cu a tira: 28 aña (OM a pidi bida largo) 
- Kamil E. (36), chauffeur: 28 aña (OM a pidi bida largo) 
- Krystian M. (27), ‘murder broker’: 26 aña y 1 luna (OM a 
pidi bida largo) 
- Gerower M. (26), filmacion: 10 aña (OM a pidi 21 aña) 
- Erickson O. (28), filmacion: 10 aña (OM a pidi 21 aña) 
- Christopher W. (27), contacto: libera (OM a pidi 3 aña) 
- Konrad W. (30), logistica: 14 aña (OM a pidi 17 aña) 
- Ludgardo S. (34), scout: libera excepto pa 4 siman pa 
posesion di droga (OM a pidi 14 aña) 
- Divainy K. (29), proveedor di auto: libera (OM a pidi 8 aña 
y 4 luna). 


Corte a impone sentencia di maximo 


28 aña pa asesinato di Peter R. de Vries 

SECRETARIO 
General 
di 
NATO, 
Jens 


Stoltenberg, a anuncia diahuebs cu e aliansa 
ta actualisando su capacidadnan nuclear pa 
atende cu e menasa di siguridad actual, partic- 
ularmente den luz di e actividadnan y retorica 
nuclear aumenta for di Rusia. Na un confer- 
encia di prensa teni prome cu un reunion di 
dos dia di ministerio di defensa di NATO na 
Bruselas, cu ta inclui un sesion di e grupo di 
planificacion nuclear di e aliansa, Stoltenberg 
a enfatisa e importancia di armanan nuclear 
como e “garantia di siguridad” di NATO y un 
medio pa mantene paz. 


Stoltenberg a subraya desaroyonan recien, 
manera Hulanda cu a declara cu nan prome 
avionnan di caza F-35 ta cla pa hiba arma 
nuclear y e modernisacion di e arsenal 
nuclear di Merca na Europa. E esfuersonan aki 
ta parti di e “adaptacion continuo” di e capa- 
cidad nuclear di NATO. E hefe di NATO a nota 
un aumento den e ehercicionan y retorica 
nuclear di Rusia, describiendo nan como peli- 
groso y provocativo. 


Diahuebs, Rusia a anuncia e segundo fase di 
entrenamento cu ta inclui e desplege di arma- 
mento nuclear tactico cu tropa Belaruso, 
mencionando menasa percibi for di poten- 
cianan Occidental. Desde cu e conflicto na 
Ucrania a cuminsa riba 24 di Februari 2022, 
presidente Ruso Vladimir Putin a sugeri repeti- 
damente cu Rusia por uza armanan nuclear 
den situacion extremo. 
Stoltenberg tambe a menciona e menasa 
creciente for di China, notando cu Beijing 
tin plan pa aumenta e cantidad di misilnan 


NATO ta adapta su arsenal nuclear den 
respuesta na menasanan di siguridad 


nuclear, hopi di cual por yega teritorio di NATO. E modernisacion ta spera di 
mehora significativamente e capacidadnan nuclear di China den e añanan 
venidero. 


Rusia a acusa Estados Unidos y su aliado Europeo di escala tension global 
pa suministra Ucrania cu miles di miyon di dollar den arma, algun di cual 
a wordo uza contra blanco Ruso. E remarce di Stoltenberg ta enfatisa e 
compromiso di NATO pa adapta su strategianan di defensa pa responde na 
e menasanan cambiante. 


E discusionnan na Bruselas ta refleha e prioridadnan strategico di NATO 
den un paisahe di siguridad internacional complica, marca pa menasa 
nuclear renoba for di Rusia y China. 

“BiN” t’e cancion mas nobo di Tsunami hunto cu Sashah 


TSUNAMI a lansa e siman aki si cancion nobo yama 


‘Bin’, composita y canta p’e cantante femenino, 
Sashah Figueroa. Mientras cu ta warda e lansa- 
mento di e videoclip oficial por disfruta caba di e 
cancion via na webpage di Facebook via e link aki: 


https://www.facebook.com/share/v/buTV9eYdH3rWRb3f/? 


mibextid=oFDknk 


Travis Kelce kier bira comentado deportivo 


despues di su carera na NFL 


TRAVIS Kelce a revela su preferencia pa su carera 


despues di NFL: un comentado deportivo. Den e 


episodio mas resiente di “New Heights,” e strea 


di Chiefs a bisa su deseo pa sigui e paso di 
Tony Romo of Greg Olsen, evitando ta un doño 
di un team di NFL manera su ruman, Jason. “Mi 
kier t’e persona cu ta papia di e wega,” Kelce a 
bisa, imaginando un futuro como un comentado 


deportivo. 


E tight end di 34 aña no ta desconoci den 
mundo di television, despues di a presenta 
“Saturday Night Live” y “Are You Smarter Than 
a Celebrity,” y aparece den “Grotesquerie” di 
FX. A pesar di su variedad di experiencia, e 
pasion di Kelce ta pa papia tocante e strategia 
di wega. 
Jason Kelce su contracto reciente cu ESPN pa 
transmiti “Monday Night Football” probable- 
mente lo yuda Travis cu su ambicion di bira 
un comentador deportivo. Cu su popularidad, 
specialmente entre e Swifties, Travis Kelce lo 
por atrae hopi atencion di canalnan grandi 
ora su carera di football caba. 


Sosteniendo victimanan 


Ariana Grande ta papia riba 
acusacionnan di Nickelodeon 


ARIANA Grande a papia 
riba 
e 
acusacionnan 


preocupante 
contra 


su 
ex-dunado 
di 


trabou, Nickelodeon, 
durante un aparicion 
den e podcast di Penn 
Badgley 
“Podcrushed.” 


Reflectando 
riba 
su 
tempo 


como un strea chikito den “Victorious”y “Sam 
& Cat,” Grande a expresa devastacion pa su 
compañeronan cu a comparti experiencianan 
alarmante. El a corda di a pusha e limitenan di 
humor, cu awor e ta pensa cu kisas no tabata 
apropia. 
Su comentario ta bini despues di e docuserie 
“Quiet On Set: The Dark Side Of Kids TV,” cu a 
acusa e creado Dan Schneider di mal conduta, 
incluyendo skirbi chistenan inapropia pa 
menor di edad y acoso sexual. A pesar di cu 
Schneider a nenga di a sexualisa actornan 
chikito y a demanda nan pa difamacion, 
Grande a enfatisa e necesidad pa un ambi- 
ente mas sigur riba set y terapia obligatorio 
pa actornan chikito. Fuentenan cerca di dje a 
revela cu a pesar di cu su experiencia tabata 
diferente, el a sostene dialogonan continuo pa 
proteha profesionalnan hoben den e industria. 


>> 

Mientras e ta bringando cu Stiff-Person Syndrome 


Celine Dion a lucha cu 


adiccion di valium 


CELINE Dion a revela su 


lucha dificil cu Stiff-Person 


Syndrome (SPS) y un 
adiccion casi mortal na 
Valium den un entrevista 
cu Hoda Kotb di NBC. Pa 


maneha sintomanan di SPS 


manera ansiedad y espasmo 


muscular, Dion a wordo prescribi Valium, 
yegando un dosificacion di 90 milligram pa 
dia—un cantidad cu ela haya sa despues cu 
por ta fatal. Mientras su curpa tabata yega na 
un tolerancia, el a continua subiendo e dosifi- 
cacion pa por haci su presentacionnan. 


Durante e pandemia di COVID-19, Dion a 
stop di haci presentacion y cu ayudo medico, 
a elimina Valium for di su sistema. Esaki a 
empeora su sintomanan di SPS, resultando 
den varios ribchi kibra y perdida di memoria. 
Dion a comparti publicamente su diagnos- 
tico na december 2022 y a cancela su tour 
pa enfoca riba su recuperacion. Su lucha ta 
wordo relata den e documental nobo, “I Am: 
Celine Dion,” cu ta mustra su determinacion 
pa bolbe subi riba escenario. 


Oprah Winfrey hospitalisa pa motibo 


di un griep di stoma severo 


OPRAH 
Winfrey 
su 


ausencia na CBS e 


siman aki, unda e 
tabata 
programa 


pa promove un buki 
nobo, 
tabata 
debi 


na un griep di stoma 


serio cu a causa su hospi- 


talisacion. Su miho amiga Gayle King a revela 
riba “CBS Mornings” cu Oprah tabata sufri di 
sintomanan intensivo, cu a lag’e deshidrata y 
den necesidad di wordo poni na ‘awa di bida’. 
King a expresa e malestar como “cos ta sali 
for di tur dos banda,” aclarando e seriedad di 
e situacion. 
A pesar di e ausencia di Oprah, autor David 
Wroblewski, di ken su buki “Familiaris” t’e 
adicion mas reciente na Oprah’s Book Club, 


a aparece den e show y a promove su trabou. Oprah ya caba a expresa 
su entusiasmo p’e buki riba media social. Gayle a calma e televidentenan 
sigurando cu Oprah ta recuperando y a expresa su speransa cu Oprah lo 
no tin problema cu el a comparti e detayenan personal aki. E incidente ta 
subraya e amistad estrecho entre e dos amiganan. 


Kendall Jenner y 


Bad Bunny ta revivi romance na Puerto Rico 


KENDALL Jenner y Bad Bunny a wordo mira 
recientemente disfrutando di un cena intimo 
na Yoko Japanese Restaurant na Puerto 
Rico, causando rumornan di un reconcili- 
acion romantico. Den un video cortico cu ta 
circulando riba internet, Jenner ta mirando 
cu cariño den e wowonan di Bad Bunny 
mientras cu e ta papia animadamente. E 
aparicion publico aki ta sigui despues di nan 
ruptura den winter, pero nan a reuni varios biaha 
durante e ultimo seis luna. Nan a wordo mira anterior- 
mente na Met Gala na Mei, unda cu ta wordo bisa cu nan a keda den mesun 
hotel. Despues, Jenner a atende e concierto di Bad Bunny na Kia Center 
na Orlando, Florida, y nan a comparti un cena priva na Gekko Japanese 
Steakhouse na Miami despues di un otro show. Aunke ningun di nan a 
confirma nan status actual di relacion, nan frecuente salidanan ta sugeri 
un reconciliacion di nan romance. 


>> 

Cuadra di Rey Charles daña cu arte di ‘Wallace y Gromit’ 


UN cuadra di Rey Charles, conoci pa su 


tononan cora, a wordo vandalisa n’e galeria 


di Philip Mould na London. E incidente a 
sosode ora cu dos demostrante afilia cu e 
grupo Animal Rising a drenta den museo y 
a pone un figura di ‘Wallace y Gromit’ riba 
e pintura, acompaña c’un ‘quote bubble’ cu 


tabata bisa, “No cheese, Gromit. Look at all 


this cruelty on RSPCA farms!” 


E protesta tabata dirigi riba e Royal Society for the 


Prevention of Cruelty to Animals (RSPCA), di cual Rey Charles ta un patrono, 
cuestionando e practicanan di e organisacion relaciona cu animalnan di 
finca. Accionnan similar di activistanan pa derechonan di animal a tuma 
luga den museonan prome, pero e situacion aki ta un adicion unico n’e 
tipo di protestanan asina. 
Buckingham Palace ainda no a comenta riba e acto di vandalismo, y no ta 
conoci si e personanan responsabel p’e acto aki a keda deteni. Pa suerte, 
e arte di ‘Wallace y Gromit’ no a causa daño n’e retrato y por a kita facil- 
mente. 


Rihanna ta tuma mas tempo pa album nobo 


RIHANNA a anuncia cu su album nobo lo tarda un poco mas. Den un 
entrevista cu ET, e cantante a revela cu tin un enfoke nobo y p’e motibo ey 
ta bolbe drenta den studio pa reconsidera e cancionnan graba. “Musica ta 
un aventura pa mi. Mi ta redescubri cosnan y awor mi ta bolbe den studio 


pa wak tur cos bek.” 
Aunke fanaticonan ta 
wardando ya pa hopi 
tempo riba e album 
nobo, conoci como 
R9, Rihanna ta sigura 
cu no lo cancela ningun 
cancion, pero ta evalua 
nan desde un punto di bista fresco. Entre tanto, 
e cantante ta dirigi su atencion na su diferente 
negoshinan, manera su liña di paña y su liña 
di productonan pa cabey anuncia reciente- 
mente. Cu su ultimo album, “ANTI”, datando 
for di 2016, e regreso musical di Rihanna ta 
keda un tema ampliamente comenta. 


Kevin Jonas someti na 


cirugia pa cancer di cuero 


KEVIN Jonas, e ruman mayor di e Jonas 
Brothers, recientemente a revela riba su 
Instagram cu el a pasa door di un cirugia 
pa elimina cancer di cuero for di su cara. 
E cantante di 37 anja for di New Jersey a 
comparti cu el a haya e diagnostico di carci- 
noma di células basal, urgiendo su siguidonan 
pa ta vigilante cu nan lunarnan y proteha nan 
cuero contra e radiacion UV. Den un video, 
Kevin a mustra un lunar chikito cu a crece y 
bira un tumor maligno, resultando den opera- 
cion. A pesar di e procedura, el a sigura nan 
cu e ta recuperando bon y cla pa bolbe cas. 
Globalmente, mas di 1.5 miyon caso nobo 
di cancer di cuero a wordo raporta na 2022, 
subrayando e importancia di proteccion solar 
pa preveni condicionnan asina. E informacion 
di Kevin Jonas tocante su experiencia ta sirbi 
como un recordatorio di e riesgonan cu ta 


>> 

asocia cu exposicion na solo y e importancia di deteccion 
tempran pa mantene salud di cuero. 


Will Smith ta duna Lele Pons credito 
pa sirbi’e di inspiracion riba red social 


DURANTE e premier di “Bad Boys: Ride or Die” na Miami, 
Will Smith a revela su admiracion p’e influencer Venezolano 
Lele Pons, creditand’e como su inspiracion clave pa su 
caminda den rednan social. E actor a felicita Pons pa su 
estilo di contenido captivante, bisando, “E ta magia,” y admi- 
rando su habilidad pa duna narativa atrayente den videonan 
cortico. 
E anuncio di Smith a bin c’un colaboracion di video sorpresa 
cu Pons y otro figuranan notable manera Guaynaa, Anitta, 
y Steve Aoki, cu a logra mas cu 20.5 miyon ‘views’. Pons, 
conoci pa su creatividad riba plataformanan manera Vine, a 
expresa gratitud, bisando, “Mi nunca a pensa cu mi lo inspira 
un hende manera Will Smith.” 
E intercambio ta mustra e impacto di creadonan digital 
manera Pons riba celebridadnan di mundo ‘mainstream’, 
mustrando e influencia evolutivo di rednan social den entre- 
tenimento. 


Bin bishita nos y probecha! 


Paña di bon calidad na bon prijs. 


Adres: Avenida Milio J. Croes 47 local 3 
Telefon: 5646733 – 5653466 
E-mail: info@carlymar.com 

D E P O R T E 


deporte@awemainta.com 


P’E segundo aña consecutivo, IFK Aruba, den colaboracion cu 
Tokon Dojo, ta organisa e evento di Kyokushin mas grandi di nos 
isla: IFK Aruba Spring Kyokushin Camp 2024. E evento aki, cual a 
tuma luga di 23 te cu 26 di mei, a trece hunto practicantenan di 
arte marcial for di diferente pais pa train bou di e guia di instruc- 
tornan internacional na algun di e luganan mas bunita di Aruba. 


E camp a trece hunto instructornan reconoci, manera e Chairman 
di IFK USA Shihan Sean Schenker (5de dan), un coach excep- 
cional, conoci pa su experticio tecnico y pasion pa Kyokushin 
Karate. Otro instructor internacional tabata Senpai Jonathan 
Gonzalez (2de dan), un competido internacionalmente conoci, 
renombra pa su estilo di ‘full contact fighting’ dinamico y su exito 
competitivo regional y internacional. 


E sesionnan di entrenamento di e camp tabata tuma luga no 
solamente na Tokon Dojo, localisa den e gymzaal di Prinses 
Amalia Basischool, pero tambe na algun luga iconico na Aruba. 
Combinando e disciplina riguroso di Kyokushin cu e beyesa 
natural di e isla, e entrenamentonan a tuma luga na Parke 
Nacional Arikok, Sero Colorado, mainta tempran net pa salida di 
solo, Eagle Beach, unda e participantenan a experiencia e evento 
unico di e nacemento di e turtuganan baby y nan trayectoria pa 
lama y Andicuri, cual a ofrece e luga perfecto pa focus riba forsa 
y disciplina. 


Aparte di e sesionnan di entrenamento, IFK Aruba tabata honra 
pa a ser ricibi door di nos Minister di Educacion y Deporte, señor 
Endy Croes, kende a reuni cu e organisadonan y instructornan 
pa combersa mas riba e importancia di e evento aki. Su sosten a 
subraya e importancia di arte marcial den promove movemento y 
actividadnan fisico riba nos isla. 


“E exito di e evento tabata posibel danki n’e sosten generoso di 
nos patrocinadonan: Ministerio di Educacion y Deporte, Caribbean 
Mercantile Bank, Hertz, Setar, Marriott Aruba Resort, Pelican 
Adventures, y PrintMedia. Un gradicimento special ta bay tambe 
na tur famia y amigonan di nos Dojo, kende nan sosten a hunga 
un rol crucial den por realisa e evento aki,” Sensei Zairo Ruiz ta 


comparti. 


Tokon Dojo ta existi pa hopi aña na Aruba y ta bou liderazgo di 
Sensei Zairo Ruiz (3de dan) y Senpai Brian Marchena (1ste dan). 


E lesnan ta ser duna tanto na mucha como adulto riba dialuna, 
diahuebs y diasabra den e gymzaal di Prinses Amalia Basischool. 
Importante pa menciona ta cu e Dojo ta sigui aplica e mesun 


balornan di disciplina y respet cu ta origina for di nos mesun 
instructornan y cual tin como meta principal pa pasa e cono- 
cemento di Kyokushin pa un y tur. Como tal, lesnan pa mucha 
semper ta completamente gratis na Tokon Dojo. 


IFK Aruba ta organisa e evento di Kyokushin mas grandi di nos isla: 


IFK Aruba Kyokushin Camp 

LANDADONAN sincronisa, Noortje 
y Bregje de Brouwer a bira campeon 
Europeo den e categoria di duet rutina 
liber na Belgrado. Esaki t’e prome biaha 
cu Hulanda a gana oro den duetnan n’e 
Campeonato Europeo di landamento 
sincronisa. 


E gemelonan di 25 aña a nota un score 
impresionante di 264,6584 den e final, 
kedando dilanti di Isabelle Thorpe 
y Kate Shortman di Gran Bretania, 
kendenan a anota 261,0313. Shelly 
Brobritsky y Ariel Nassee di Israel a 
hiba brons cu un score di 245,6105. 


Esaki ta un victoria historico pa 
Hulanda ya cu esaki t’e prome titulo 
Europeo den duet den landamento 
sincronisa. E ultimo biaha cu Hulanda 
a gana oro Europeo den landamento 
sincronisa tabata na 1977, pero esaki 
tabata den e competencia di team. Mas 
tempran e aña aki, Noortje y Bregje de 
Brouwer tambe a marca historia ora 
nan a termina di dos n’e Campeonato 
Mundial na Doha, sigurando Hulanda su 
prome medaya Mundial den e deporte 


di landamento sincronisa. 


E gemelanan sincronisa tin un otro 
oportunidad pa un medaya diahuebs 
ora nan ta participa den e final di 
rutina tecnico na Belgrado. Marloes 
Steenbeek a gana brons den e rutina 
tecnico solo n’e Campeonato Europeo 
aki. 


E Campeonato Europeo ta sirbi como un 
preparacion crucial pa Noortje y Bregje 
de Brouwer p’e Weganan Olimpico 
na Paris. E medayanan Olímpico 
den landamento sincronisa lo wordo 
otorga riba 9 y 10 di augustus. Cu e 


titulo Europeo y nan prestacion ante- 
rior n’e Campeonato Mundial, e expec- 
tativanan ta halto p’e gemelanan n’e 
Weganan venidero. Nan exito ta resalta 
e progreso cu Hulanda ta haciendo den 
e deporte di landamento sincronisa y ta 
inspira generacionnan futuro di atleta. 


E logro reciente di e rumannan de 
Brouwer ta mustra cu Hulanda a bira un 
contendiente serio den e mundo inter- 
nacional di landamento sincronisa. 
Nan perseverancia y determinacion ta 
un ehempel p’e comunidad di deporte 
Hulandes y un fuente di orguyo 
nacional. 


Oro pa landadonan sincronisa Hulandes 
Noortje y Bregje de Brouwer na Belgrado 

FUTBOL di club a caba. Kit’e for di bo mente, alomenos p’e 
proximo seis simannan. E zomer aki ta solamente pa futbol 
internacional, cu ta cuminsa oficialmente diahuebs ora cu 
Alemania y Schotland habri Euro 2024. 


E di 17 edicion di e Campeonato Europeo lo tuma luga den 
10 ciudadnan rond di Alemania, for di Hamburg den noord 
te Munich den zuid, Düsseldorf den west te Berlin den oost. 
Entre 14 di Juni y 14 di Juli, un di e nacionnan di futbol mas 
vibrante di Europa lo ta anfitrion di e mihonan di e conti- 
nente den su stadion famoso. 


Euro 2024 ta promente hopi emocion y intriga. Pa ilustra, 
e fanaticonan ta desea pa mira si esaki lo t’e ultimo torneo 
internacional di e hungado di 39 aña Cristiano Ronaldo. 
Ronaldo, un di e miho hungadonan di futbol di tur tempo, 
lo ta luchando pa agrega un otro trofeo mayor na su carera 
ilustre. Inglatera, di otro banda, lo ta boga pa hiba su prome 
trofeo mayor desde nan victoria historico n’e Campeonato 
Mundial di 1966. 


E torneo tambe lo mira Georgia haci nan debut den e 
Campeonato Europeo. E entusiastanan di futbol ta hopi 


deseoso pa mira kico e team outsider aki por trece n’e 
competencia. Italia, e campeon vigente, lo ta orienta pa 
defende nan titulo entre un competencia feroz. 


Potencianan tradicional manera Francia y Spaña tambe ta 
den e spotlight. Francia, cu nan fondo di talento, y Spaña, 
conoci pa su habilidad tactico, semper ta contendientenan 
serio. E nacion anfitrion, Alemania, lo ta busca pa capitalisa 
riba e bentaha di ta na su cas pa haci un impacto significa- 
tivo. 


Mientras cu e torneo ta desplegando, cada wega lo agrega 
n’e drama y emocion cu ta defini futbol internacional. 
Fanaticonan di henter Europa lo yega na Alemania, uni 
pa nan pasion p’e deporte. E Eurocup no ta solamente e 
weganan, sino tambe e intercambio cultural y e atmosfera 
festivo cu ta rondona e evento. 


For di streanab nobo cu ta haci nan entrada pa veteranonan 
cu ta busca un triunfo final, Euro 2024 ta cla pa ta un capi- 
tulo memorabel den historia di futbol. E escenario ta cla, y 
tur wowo lo ta riba Alemania mientras cu e teamnan top di e 
continente ta competi pa gloria. 


Kick-Off di Euro 2024: 


Un zomer di Futbol Internacional a cuminsa 

ORGANISADONAN 
di 
e 
Weganan 


Paralimpico di Los Angeles 2028 a propone 
di inclui ‘Para Climbing’ den nan edicion di 
e Weganan, cu e meta pa amplia e oportun- 
idadnan competitivo pa atletanan cu inca- 
pacidad. E Comite Paralímpico Internacional 
(IPC) lo evalua y vota riba e propuesta aki riba 
26 di Juni, determinando si Para Climbing lo 
ta parti di e Weganan Paralímpico di 2028. 


Janet Evans, Chief Athlete OfÏcer pa LA 2028, 
a expresa su gratitud na IPC pa considera e 
deporte dinamico. “Nos ta mira esaki como un 
oportunidad unico pa duna mas atletanan e 
habilidad pa competi riba e escenario mundial 
mas grandioso, mientras ta crea un programa 
di deporte adaptativo expansivo y elite cu ta 
exemplifica e compromiso di LA28 pa realisa 
e Movecion Paralímpico,” Evans a bisa den un 
comunicado di prensa. 


Den nan decision, organisadonan di LA 2028 
a evalua algun criterio, incluyendo e popu- 
laridad global y domestico di e deporte, su 
universalidad na eventonan internacional, y e 
costo y complehidad di implementacion. Para 
Climbing a crece den prominencia desde cu 
e Federacion Internacional di Sport Climbing 
a cuminsa tene campeonatonan mundial den 
2011. N’e campeonato mundial mas reciente 
na 2023 na Suisa, e team di Merca a gana 
nuebe medaya, tur di plata y brons. 


Sport climbing ya a haci su entrada den e arena 
di Olimpico, debutando na Tokyo y ta keda 
forma parti di e programa Olimpico pa Paris 
2024 y Los Angeles 2028. Organisadonan di 
LA 2028 t’e prome den historia pa propone 
deporte adicional pa tanto e Olimpico como 
e Paralímpico. Aña pasa, nan a propone pa 
agrega flag football, baseball, softball, cricket, 
lacrosse, y squash n’e lista Olimpico, tur di 
cual a wordo acepta p’e Comite Olimpico 
Internacional (IOC). 


E movecion aki ta debi n’e reforma reciente 
di IOC cu ta permiti e nacion anfitrion di e 
Olimpico y Paralímpico pa propone deport- 
enan nobo exclusivamente pa nan edicion di 
e Weganan. E Weganan Paralímpico di Los 
Angeles, e prome teni na Merca desde Atlanta 


LA 2028 ta propone pa agrega para climbing na programa Paralimpico 


1996, ta programa pa tuma luga di 15-27 di Augustus, 2028. 

APPLE kier relansa su assistent di bos Siri 
y su sistema operativo cu e incorporacion 
di ChatGPT, di OpenAI, den un intento pa ta 
updated den e careda di e inteligencia artifi- 
cial (AI). 


E fabricante di iPhone a anuncia e renoba- 
cion di Siri, hunto cu otro funcion nobo den 
su presentacion anual pa d’e developernan 
dialuna awo. Lo forma parti di un sistema 
nobo di AI personalisa na cual nan a yama 
“Apple Intelligence”, cu tin como obhetivo 
ofrece e usuarionan un forma mas facil di 
nabega door di e dispositivonan Apple. 


E update di nan sistemanan operativo pa 
iPhone y Mac lo permiti e acceso na ChatGPT 
a traves di un asociacion cu e desaroyado 
OpenAI. 


Segun e compania, ChatGPT tambe por uza 
nan pa potencia otro herment, incluyendo e 
generacion di texto y contenido. E version di 
prueba lo a disponibel durante herfst. 


Tim Cook, director ehecutivo di Apple, a 
bisa durante inauguracion di e Conferencia 
Mundial di Desaroyado n’e sede di e gigante 
tecnologico na Cupertino, California, cu esaki 
lo hiba e productonan di su compania “na 
haltura nobo.” 


E anuncio no a wordo bon ricibi pa tur. Elon 
Musk, propietario di Tesla y X (anterior- 
mente conoci como Twitter), a menasa pa 
prohibi e iPhone den su empresanan door 
cu e ta considera nan como problema den e 
“siguridad di dato.” “Apple no tin idea di loke 
realmente lo pasa una bes cu entrega nan 
datonan na OpenAI,” Musk a bisa riba X. “Nan 
ta bendiendo bo,” el a añadi. 


Presion di mercado 
Apple a sufri den e ultimo lunanan presion pa 
introduci funcion nobo di AI riba su produc- 
tonan despues di e aumento rapido di rival cu 
a adopta e tecnologia. 


Despues di a wordo cambia pa Microsoft como 
e empresa mas valioso di mundo na januari, 
na juni su balor a wordo supera tambe pa 
Nvidia, compania enfoca riba e software rela- 
ciona cu AI y e fabricacion di chips 
Ben Wood, analista hefe di CCS Insight, a bisa 


cu a pesar di e sistema nobo di AI Personal di 
Apple “e lo mester yuda pacigua e inversioni- 
stanan nervioso,” e integracion di ChatGPT 
por aflora y crea problema mas profundo p’e 
empresa. 


“E lo por bisa cu esaki mustra cu Apple admiti 
su limitacionnan, ya cu ChatGPT lo inter- 
veni den un punto caminda cu Siri ya no por 
yuda un usuario,” el a bisa BBC. Apple tabata 
den gran parti ausente den e avalancha di 
producto di AI lansa p’e empresanan tecno- 
logico den e ultimo lunanan. Cook a bisa e 
inversionistanan na 2023 cu e compania ta 
atende e tecnologia nobo aki cu cautela. 


Kico ta “Apple Intelligence” 
“Apple Intelligence” no ta un producti ni un 
aplicacion pa derecho propio. 
E lo converti den parti di tur e aplicacionnan 
y producto di Apple cu e clientenan ta uza 
den nan programanan, ya sea ta un assis- 
tent di escritura cu ta refina e mensahenan 
of mustra miho ruta pa yega na bo proximo 
afspraak. 


Den e sentido aki, e ta similar n’e assistent di 
AI Copilot di Microsoft, pero no mester paga 
extra pa activ’e. 


Siri, e assistent di bos cu Apple a adkiri na 
2010, a update cu un interface nobo y un 
enfoke mas dialogante pa yuda e usuarionan 
nabega door di e dispositivonan y aplicacion 
sin problema. 


Apple a esforsa den enfatisa e siguridad di 
“Apple Intellihence” durante e presentacion 
di dialuna. 


Un parti di e procesamento lo tuma luga den 
e propio dispositivo, mientras cu e mayor 
accion, cu ta rekeri mas energia, lo wordo 
manda riba cloud, pero no lo warda e datonan 
ey den, segun e indicadornan di e compania. 


Esaki ta crucial p’e clientenan cu ta paga 
prijs premium p’e promesanan di privacidad 
di Apple. 


E sistema ta “pone e modelonan poderoso 
generativo den e curason di bo iPhone, iPad 
y Mac,” e senior vice-presidente of software 
engineering di Apple, Craig Federighi, a bisa 


“E ta basa den bo contexto personal pa 
brinda bo informacion mas util y relevante pa 
bo y proteha bo privacidad den cada paso” 


Kico ta nifica e acuerdo entre OpenAI y 
Apple? 
E decision di Apple di integra e tecnologia 
ChatGPT di OpenAI a wordo ampliamente 
anticipa riba mercado, pero ta trata di un 
medida inusual pa un empresa cu ta proteha 
su propio productonan manera Apple, asina 
celosamente. 


Google y Microsoft tabata recientemente bao 
di un loop p’e erornan cometi pa su produc- 
tonan di AI den e ultimo lunanan y e gigante 
di buskeda mester a retira un funcion nobo 
na mei despues cu e contestanan eroneo n’e 
consultanan di e usuarionan a bira viral. 


Durante varios aña, Apple a nenga na permiti 
cu su clientenan a download e aplicacionnan 
pafo di su tienda virtual App Store pa motibo 
di siguridad y no autorisa ningun webbrowser 
cu no ta su propio Safari, p’e mesun rason. 


Solamente el a cuminsa hacie ora cu el a hay’e 
obliga p’e ley di Union Europeo. Nos ta e ora 
dilanti un reconocemento cu ni sikiera Apple 
ta awo den condicion di competi cu OpenAI y 
su ChatGPT? 


Si t’asina, e ta bisa hopi di e poder actual di 
e gigante di AI. 
Apple a bisa cu nan lo integra otro producto 
den futuro, pero no a revela cua. Tambe a 
anuncia cu su helm di realidad mixto Vision 
Pro, lo sali na benta den Reino Uni dia 12 di 
juli. Na Merca el a sali na benta durante e 
luna di februari. 


Otro caracteristica destaca anuncia pa 
Apple ta: 
* Manda mensahe di texto via satelite. 
* Programacion di mensahe pa manda mas 
despues. 
* Uzo di gesto, manera bay di acuerdo of 
nenga cu cabes, pa controla e AirPods Pro. 
* Un aplicacion specifico pa maneha e 
paswoordnan cu lo ta accesibel for di dife- 
rente dispositivo. 
* Posibilidad pa sconde algun aplicacion of 
blokia bao paswoord of e sistema di recono- 
cemento facial Face ID. 


T E C H N O L O G I A 


Kico ta Apple Intelligence y pakico Elon Musk ta en contra 

UN di e puntonan importante pa nos 
partido ta pa introduci mas proteccion 
p’e studiante. Si nos realisa cu docen- 
tenan no lo por duna les den un klas 
bashi, nos ta comprende cu e studiante 
tambe tin un posicion crucial den nos 
sistema di educacion. Pa hopi decada 
politiconan cu tabata yiu a bisa cu nan 
ta bay traha riba e mehoracion di e 
posicion di e derecho di e studiante. 


P’e motibo aki tin algun tema cu mi ta 
sinti nos tin cu papia ariba dje y nos cu 
tin cu realisa cu si nos bay keda cu e 
sistema di educacion aki nos lo percura 
cu studiantenan no lo ta prepara p’e 
futuro. 


Studiantenan mester mas proteccion 
Si mi scucha mi coleganan studiante 
di otro school mi por conclui un cos. 
Hopi biaha ta trapa riba e derecho di 
studiante, esaki debi n’e hecho cu tin 
un percepcion cu pasobra e maestro ta 
den un posicion di poder, debi cu e tin 
cu duna les pero tambe duna un cifra, 
esaki kiermen e studiante ta depende 
di dje, hopi biaha tin abuso di poder 
ta tuma luga. Studiantenan ta wordo 
perhudica, nan ta wordo gepest tin ora 
djis paso e docente no gusta e studi- 
ante. Mi no kier generalisa pero si mi 
a sinta cu algun studiante cu a conta 
mi nan experencia. Esaki t’e motibo 
cu mi a realisa nos mester introduci 
maneho y ley pa proteha studiantenan 
na momento cu nan haya nan mes den 
un situacion unda cu nan no sa con 
pa bringa nan caso of pleita pa nan 
derechonan. 


E ta importante pa nos introduci un 
sindicato manera tin na Hulanda un 
Landelijke Studenten Bond. Como sindi- 
cato, studiantenan lo por semper tin un 


bos pa representa nan na momento cu 
mester dicidi riba puntonan importante 
cu ta afecta studiantenan futuro. 


Seguidamente, hopi biaha studiante 
no ta mira e importante pa por lesa e 
reglamento, pero na momento cu tin 
algo a bay robes, e school ta tuma tur 
medida y e studiante no ta na altura di 
tur su derechonan y ki paso e mester 
tuma pa por defende su mes. 


Debi n’e puntonan aki mi ta wak e 
importancia pa pusha pa crea un 
asociacion cu tin como meta pa repre- 
senta e interes di studiante n’e nivel 
internacional. Esaki ta importante paso 
nos por garantisa cu cada studiante tin 
un representante cu lo por defende e 
derechonan di studiante. 


Introduccion di un Jeugdontwikkeling 
fonds 
Un otro parti importante di e vision cu 
nos tin ta pa crea un fondo pa stimula 
e desaroyo di hobennan. Un jeug- 
dontwikkeling fonds cu nos kier intro- 
duci ta pa yuda e hoben den 3 aspecto 
importante. 
1. Nos kier haci mas accesibel pa 
hobennan por forma parti di un na 
schoolse opvang traject cu ta impor- 
tante pa yuda hobennan cu nan 
mayornan no tin fondo p’asina por 
cubri e gasto aki. 
a. E plan ambicioso aki tambe ta forma 
parti di nos plan social unda cu e ta 
importante pa activa tur e centro di 
barionan como e punto di reunion pa 
pueblo. 
2. E inversion ta rekeri tambe pa por 
stimula hobennan cu pa un of otro 
motibo a stop school pa nan por haya 
un START-budget pa por caba nan 
school. 


PDP su Plan financiero ta logra 68% di 
e norma di 6 di e GDP segun Nacionnan 
Uni riba inversion den Educacion 
Seguidamente, e ta pas den nos plan 
pa inverti den e sociaal bestaanszeker- 
heid pakket cu lo ta costando pais ariba 
un total di 248 miyon den e siguiente 
periodo di gobernacion. E fondo di 
desaroyo ta un total di 75 miyon cu nos 
kier pusha pa por inverti den e hoben. 
Sin conta e total di 25 miyon cu nos 
lo kier traha conhuntamente cu Qredits 
p’asina stimula e hoben empresarial cu 
tin deseo di cuminsa su negoshi. Total 
di e fondo lo ta 100 miyon florin cu nos 
lo kier inverti den e hoben. E ta impor- 
tante pa nos realisa cu hobennan studi- 
ante t’e futuro di e pilar economico 
nobo. Esaki kiermen cu nos mester por 
inverti den e futuro pa crea mas opor- 
tunidad. 


Finalmente, semper nos ta tende di 
hopi persona cu ta opina cu hobennan 
ta bay den mal caminda, hobennan 
ta drenta den e mundo di droga y/of 
bende droga. Pero e circulo vicioso 
aki nos por kibr’e si nos simplemente 
inverti 100 miyon den un fondo cu nos 
lo por yuda miles di hobennan studi- 
ante pa por brinda nan cu mas opor- 
tunidad. 


Leonardo Figaroa(PDP): 


Nos vision ta pa introduci un sindicato 


nacional pa studiantenan na Aruba 

PLAN di Mayor ta bay tin un anochi informativo pa 
mayornan cu ta bay divorcia of separa: E meta di 
e encuentro aki ta pa yuda mayornan durante e 
momento dificil aki, cu un enfoke special ariba bien- 
estar di boso yiu. E anochi informativo aki ta comple- 
tamente gratis. 


Kico por spera? Durante e sesion aki, experto den 


dinamica familiar y psicologia di mucha y hoben lo comparti varios informacion 
y consehonan valioso tocante con boso por papia cu boso yiu tocante e divorcio 
of separacion. 


Aki tin algun di e puntonan principal cu lo trata: 
Comunicacion cu Yiu: 


Nos ta bay separa con pa papia cu bo 
yiunan tocante separacion y divorcio 


• Na ki momento y na cua luga por informa boso 
yiu tocante e divorcio. 
• Tipnan pa contesta nan preguntanan di un 
manera honesto cu ta brinda siguransa. 
• E importancia di un splicacion cu ta cuadra 
segun nan edad y evita sentimento di culpa den 
e yiu. 


Sosten Emocional: 
• Strategianan pa minimalisa e impacto emocional 
di un divorcio riba yiu. 
• Reconoce señalnan di stress, ansiedad of tristesa 
den boso yiu. 
• Provee un ambiente caminda cu yiu por expresa 
nan sentimentonan. 


Dynamico Entre Mayor Saludabel: 
• E importancia di colaboracion y comunicacion 
entre mayornan despues di e divorcio. 
• Con boso por establece un Plan di Mayor consis- 
tente y stabiel cu ta pone bienestar di boso yiu 
central. 
• Tipnan practico pa construi un relacion entre 
mayornan cu respet 


Recurso y Sosten: 
• Un bista di e recursonan local disponibel pa 
famianan cu ta divorcia. 
• Informacion tocante consultacion y sosten pa 
mayornan y yiu. 
• E importancia di cuido propio pa mayornan 
durante e periodo di transicion aki. 


Pakico e Presentacion aki ta Importante: Un 
divorcio of separacion di un relacion nunca ta 
facil, pero cu e sosten y guia corecto mayornan 
por ta sigur cu nan yiu ta sinti stima, sigur y 
scucha. E presentacion aki ta ofrece mayornan 
e hermentnan y conocemento necesario pa yuda 
boso yiu pa procesa e cambio aki den un forma 
saludabel 


Registra: Pa participa den e atardi informativo aki, 
nos ta pidi mayornan pa registra via e QR code 
of e link https://forms.gle/wBQZaCwYyiT3P4xZ9 
obtenibel tambe via nos pagina di facebook. 

E evento “Acelera Tecnologia Limpi pa e Transicion 
di Energia” a uni hungadonan clave den comu- 
nidad di tecnologia limpi di Merca y Hulanda. 
Minister Geoffrey Wever, acompaña pa Minister 
Plenipotenciario Zulema Dabian-Erasmus tabata 
presente. E enfoke tabata riba e oportunidadnan 
economico cu ta bini hunto cu e desaroyo y finan- 
ciamento di innovacion pa e transicion di energia, 
y asina sigura cu e oportunidadnan aki ta inclu- 
sivo. Esaki ta un esfuerso pa cubri e spectrum 
completo, for di investigacion y desaroyo te ora di 
escala y expansion internacional. 


Representantenan di New York y Reino Hulandes 
a dirigi e discusion riba prioridadnan, incentiva y 
oportunidadnan pa colaboracion. Transicion pa 
energia limpi ta esencial pa un desaroyo duradero, 
y Aruba, e.o. islanan di Reino Hulandes, por 
probecha di e conocemento y experticio brinda 
p’asina acelera e transicion. 


“Cambio climatologico ta un hecho, y como un isla 


chikito nos ta sumamente vulnerabel pa e cambi- 
onan cu e ta trece cu ne, nos mester yuda combati 
e efectonan negativo door di acelera e transicion 
na nos pais y prepara pa e cambionan”, segun 


Durante bishita na New York cu mision comercial di Reino Hulandes 


Minister Geoffrey Wever ta participa den evento 


“Acelera Tecnologia Limpi p’e Transicion di Energia” 


Minister Geoffrey Wever. 


E foro na New Lab, Brooklyn, New York, ta subraya e conexion fuerte cu Aruba 
tin - aunke un isla chikito - den e lucha global pa un futuro sostenibel. E maneho 
economico di Minister Wever ta enfoca riba oportunidadnan economico inclu- 
sivo cu ta haci cu su participacion na e foro aki uno relevante. Durante e evento 
aki Minister Wever, a topa cu figuranan importante cu a mustra nan interes pa 
asisti pais Aruba den su esfuersonan pa crea un modelo economico inclusivo y 
sostenibel. 


“Nos tabata tin e oportunidad pa intercambia di ideanan y busca colaboracion cu 
partnernan clave den e sector di energia limpi y a comparti e pasonan concreto cu 
Aruba ya a tuma caba” minister Wever a bisa. Eventonan manera esaki ta brinda 
oportunidad pa Aruba extende su “netwerk”, y relevancia memey di gigantenan. 
E participacion di Aruba como parti di e delegacion di Reino Hulandes, ta brinda 
Aruba e oportunidad pa conecta na un manera mas eficiente y efectivo den su 
buskeda di solucionnan pa e desafio energetico comun, y explora e oportuni- 
dadnan economico cu tecnologia limpi por brinda nos. 


“E ta crucial pa nos pais keda parti di e dialogo global ariba e tereno di tecnologia 
limpi y e necesidad urgente di un transicion energetico. Nos so nos por logra hopi 
pero hunto nos lo por logra hopi mas,” Minister Wever a conclui. 

RECIENTEMENTE Minister di Labor 
Glenbert Croes a biaha pa Geneva 
hunto cu e delegacion di Aruba, p’asisti 
n’e “International Labor Conference 
(ILO) 2024”. E aña aki, ILO a conta 
cu participacion di 187 pais y mas di 
5000 representante di gobiernonan, di 
gremionan sindical, comercial, y otro 
NGO’s. 


Minister Croes a indica cu Aruba tin 
hopi aña caba ta participa n’e confer- 
encia aki, y e aña aki un biaha mas a 
participa den un delegacion tripar- 
tidista 
di 
Aruba 
consistiendo 
di 


Gobierno, Representantenan Sindical 
y Comercial. E delegacion di Aruba a 
atende e tema di con pa salvaguardia e 
derechonan fundamental di e trahado: 
trabou decente, salario decente, y 
carera decente p’e trahado den cuadro 
di economia di cuido, cu ta cuido di 
mucha y di nos grandinan. 


Durante e conferencia aki, Aruba y Sint 
Maarten a cana hunto den nomber di 
Reino Hulandes p’asina participa acti- 
vamente. Un di e metanan di ILO ta pa 
trece tur hende hunto, no solamente 


gobiernonan sino gremionan sindical y 
comercial pa hunto discuti temanan cu 
ta importante p’e paisnan. 


Minister Croes a expresa cu e hecho cu 
tur e añanan a bin ta discuti e temanan 
cu ta di importancia p’e trahado, ta 
crea un consciencia nacional y esaki t’e 
luz riba nos caminda con pa sigui cana 
riba e diferente temanan cu e aña aki a 
bin riba mesa durante e Conferencian 
Internacional di Labor organisa pa 
Nacionnan Uni. 


“Despues di varios aña cu mi persona 


ta participa na ILO, mi mester bisa cu 
e conferencia aki ta un inspiracion pa 
ta miho. Na Aruba tambe tin diferente 
comision den Departamento di Labor 
cu ta traha di un forma tripartidista. 
Gobierno ta reactivando DTSL, esta 
dialogo tripartidista Social Laboral, cu 
ta inspira a base di e principio tripar- 
tidista di ILO. Nos tabata tin diferente 
reunionnan caba pa defini e structura 
di tripartidista cu mester t’e structura 
permanente di consulta di dialogo y 
decisionnan conhunto, cargando Aruba 
den su caminda di futuro”, Minister 
Croes a expresa. 


En conexion cu e conferencia ILO 2024 


Aruba ta presente n’e conferencia ILO 2024 

NA Dios tur e Gloria. Diabierna 14 di Juni 2024, Diasabra 15 di 
Juni 2024 y Diadomingo 16 di Juni 2024 (Dia di Tata) Iglesia 
Pentecostal di Aruba ta invita bo na un tremendo campaña 
Evangelistico cual ta cuminsa pa 7:30 pm -9pm. Nos ta situa 
dilanti di Macro na San Nicolas, den Edificio di Ibero High 
School, Dr Scheapmanstraat 18. 


Nos ta consciente di tur locual ta pasando rond di nos, y nos ta 
consciente cu nos no por bringa den nos mes forsa, p’esey nos 
ta invita Aruba completo, pa ta hunto cu nos den tres anochi 
special, caminda e Palabra di Dios, lo wordo predica pa restau- 
racion di nos alma. Ta hopi famia ta pasando den momento 
dificil, hopi preocupacion bao di mayornan, hopi rebeldia bao 
di muchanan, tur sorto di necesidad ta presenta, p’esey Hesus 
a bisa: Bin cerca Mi tur cu ta cansa y carga y lo mi duna boso 
sosiego. 
Stress y depresion ta domina bida di hende y asina pone salud 
mental na peliger, inmoralidad ta aumenta, treciendo integ- 
ridad di hogar y famia na peliger. Hopi hende ta sostene nan 


bida cu calmante, hopi ta confia cu alcohol, droga y paranda por 
kita nan stress y depresion, pero tur e cosnan ey ta temporal 
nan no por kita e dolor di curason di hende. 


Tin hopi ta tira falta riba otro, riba comercio, riba gobierno, riba 
internet, pero ningun di e cosnan ey no ta cambia situacion di 
bida di hende. P’esey e realidad y e berdad mester wordo bisa 
na tur hende pa asina nan bida por wordo restaura, pa nan 
mente por haya sosiego y asina por tin pas den nan curason. 


Mester spierta e pueblo, cu tin Un cu por yuda, y e no ta cobra 
nada, e ta sana sin cobra, e ta libera sin cobra, y mas cu tur 
cos e ta e Unico cu por salba nos, y su nomber ta Hesus Cristo 
di Nazaret. Scuridad ta aumenta dia pa dia, hende ta kere mas 
den fabula cu nan ta kere den Dios, y p’esey tin tanto maldad y 
inmoralidad ta aumenta. 


E tempo a yega pa cada cas y cada famia por bisa: Ami y mi 
cas ta sirbi Señor. 
Diabierna 14 di Juni pa 7:30 pm -9pm, Diasabra 15 di Juni 
7:30-9 pm y Diadomingo 16 di Juni 7:30-9pm nos ta spera 
bo na Iglesia Pentecostal di Aruba. Bini pa hunto nos Alaba, y 
Glorifica y scucha Palabra di Dios. 


Sinceramente Pastor Marcel Balootje. 


Iglesia Pentecostal di Aruba ta 
presenta tremendo campaña 
evangelistico di restauracion 

DIASABRA prome di juni tabatin e compe- 
tencia Arte di Palabra (AdP) ABC, competencia 
y intercambio cultural entre e islanan ruman 
Aruba, Boneiro y Corsou, na K- Center Corsou. 
Delegacion di Aruba a biaha dia 30 di mei cu 11 
hoben, kende a cay den premio di AdP na Aruba. 
Diabierna 31 di mei, e participantenan di islanan 
ABC a intercambia cu otro den un wega di “scav- 
enger hunt” na centro comercial Sambil. 


E aña aki AdP Corsou a celebra e di 25 edicion 
continuo di e competencia literario pa alumno di 
enseñansa avansa na Papiamento. Competencia 
unda ta celebra talento di nos hobennan y nos 
idioma Papiamento/u. 


Durante di e programa, banda di e competencia 
tabatin entrega di e tapushi literario, cual ta un 
contribucion valioso na Papiamento. Di Aruba e 
baluarte tabata sra. Esmeralda Tromp Jacobs, di 
Boneiro sr. John Leoneta y sra. Anette Magalie 
Sumter y di Corsou sra.  Stella Pieters Kwiers, 
sra. Rose Mary Allen, sr. Charles do Rego y Radio 
Hoyer. 


E actividad a conta cu presencia di Minister di 
Enseñansa, Ciencia, Cultura y Deporte, sr. Sithree 
van Heydoorn, cu a hiba palabra na cuminsam- 
ento di e programa. El a para keto na e union cu 
idioma por trece y esaki den relacion cu Arte di 
Palabra. 


Despues  di presentacion di tur participante, 
representantenan di islanan ABC a intercambia 
regalo cu otro pa despues sigui cu e resultado. 


AdP Aruba ta gradici un y tur cu a aporta cu nan 
tempo y dedicacion pa asina nos hobennan por 
a experencia e bunita festival di intercambio aki. 


Riba pagina di facebook “Arte di Palabra Aruba” y 
“Departamento di Cultura Aruba”, por mira dife- 
rente potret di e delegacion di Aruba na Corsou, 
cu a bay bishita entre otro e parke di Mangrove. 


Aki ta sigui e finalistanan di e competencia di 
poesia y storia cortico di Arte di Palabra Aruba, 
Boneiro y Corsou. 


Potretnan cortesia: Jhon Freddy Montoya y David Homoet. 


Resultado Arte di Palabra ABC 2024 

KISAS bo ta pensa un poco mas extremo cu pakico mester 
colecta awa si e temporada di horcan a cuminsa y mester pensa 
riba siguridad di bo hogar y bo famia. Claro esey semper ta bin 
na prome luga. Percura no solamente riba bo hogar y bo famia 
so pero tambe tira un bista rond den cura kico por tin los cu si e 
biento supla mas duro cu normal e no bula algo cu ta los cu e por 
causa daño na bo mes, bo famia of cay riba bo auto. Percura pa 
tur locual ta los cu por bula bay por tin un manera pa sea drecha 
of pone di tal forma cu e no ta causa ningun peliger ni pa bo mes 
y mucho menos pa otro. 


Recientemente algun studiante cu a bin Aruba como stagiaire a 
haci un estudio riba colectamento di awa cu a duna indicacion 
cu tin tur posibilidad pa haci esaki. Ta simplemente mester tin 
e boluntad pa haci esaki. Mester tin e tankinan blanco di 1000 
Ltr pa por colecta e awa y mester percura pa por tin e gootnan 
instala na e rand di dak di cas. Logicamente si e cas ta dispone di 
e regenbak lo ta ideal pa haci esaki. 


Awa ta keda caro si bo ta keda uza esaki pa cultivo chikito mes 
cu kisas bo por tin. Imagina bo cu ta cultivo mas grandi lo no ta 
ni di papia mes. 


Departamento di Agricultura, Cria y Pesca Santa Rosa semper 
ta keda motiva y conscientisa tur esnan cu ta cultiva un of otro 
producto, sea fruta of berdura pa haci lo maximo cu na momento 
cu tin un poco awasero pa purba na colecta esaki. Temporada di 
Horcan berdad ta den porta pero lo ta bon berdad pa haci algun 
preparacion y/of inversion pa por yega na sea ta bari of tankinan 
blanco di 1000 Ltr pa por colecta poco awa. Claro mas tanki of 
bari cu por tin ta mas awa bo por colecta cu por tin un duracion 
mas largo pa iriga bo cultivo. Inverti den “gootnan’ rond di e dak 
di cas cu por “catch” e awa y conecta esaki pa e bay na e bari of 
tankinan cu por tin. 


Percura si na momento cu bo ta colecta awa den bari of tankinan 
pa bo no crea otro tipo di problema. Referiendo na crea un 
criadero di sangura cu por bira Dengue y trece bo salud y di bo 
famia den peliger. Ta casonan cu a yega di pasa pa motibo cu e 
bari of tankinan na momento cu awa a wordo colecta nan no a 
wordo tapa y esaki a trece cu ne e problematica di sangura di 
Dengue. Percura pa por tin un manera pa pone un tapa pa e bari 


of e tanki. 


Por uza tambe un T-shirt cu no ta wordo uza mas y cu por habri 
esaki y fungi como un tapa pa e bari of tanki. Si por uza e mesun 


tapanan di e tanki. Por haya cumpra tambe productonan special 
pa tira den e awa contra e sangura. Asina evita cu e sangura ta 
pone webo den e awa y esaki ta transforma den e larva y despues 
e larva ta bira e sangura di dengue. 


Mescos ta conta pa regenbak, pero pa regenbak cu ta mas grandi 
por haci uzo di piscanan “Tilapia” cu por tira nan den e regenbak 
y e piscanan aki ta come e larvanan di sangura cu ta evita di bira 
un criadero di Dengue. 


Haci bon uzo di e temporada di awasero cu kisas nos por haya 
algun yobida poco fuerte y colecta bo awa y asina uza esaki 
consciente pa medio di un sistema di irigacion cu ta yuda bo 
spaar mas tanto awa posibel riba bo cultivo pero tambe riba bo 


meter di awa y bo recibo di fin di luna cu por ta astronomico. 
Corda tambe cu ta calor y kisas e matanan mester un poco awa 
extra y cu na mes momento ta yudabo tambe cu e extra awa cu 
bo tin cu bay duna bo matanan. 


Temporada di Horcan 


Wak e positivo, 


colecta awa di yobida 

RECIENTEMENTE, 
Departamento 


di Integracion, Maneho y Admision 
di Stranhero (DIMAS), a participa na 
JobFair 2024 organisa na Renaissance 
Convention Center y a duna informa- 
cion valioso y recursonan importante 
relaciona cu peticion pa permiso di 
trabao. 
  
Job Fair 2024 a brinda e oportunidad 
di empleo, y atrae un variedad diverso 
di interesadonan cu ta habri pa explora 
posibilidad nobo di empleo of expande 
nan carera profesional. DIMAS tin un 
rol crucial pa stranheronan cu kier 
busca empleo den e mercado di Aruba. 


Durante di e Job Fair, Qurvin Dania y 
Nathaly Nicolaas di DIMAS, a empodera 
buscadonan di trabao cu conocemento 
y comprondemento di e proceso pa 
haya un permiso di trabao. 
  
Bishitantenan di e booth di DIMAS 
tabatin e oportunidad pa papia cu e 
personal di DIMAS kende a duna infor- 
macion completo di e procedura di apli- 
cacion di permiso di trabao, criteria di 
eligibilidad, documentacion necesario 
y demas informacion relevante pa inte- 
gracion. 
  
DIMAS su meta ta pa ekipa busca- 


donan di empleo stranhero cu informa- 
cion y guia relevante pa por nabega e 
proceso pa haya permiso di trabao di 
manera efectivo y eficiente. 
  
Pa mas informacion bishita www. 
dimasaruba.aw, of contact DIMAS na 
5221500. 


DIMAS presente na Job Fair 2024 

UN biaha mas Aruba Lions Club c’un bunita actividad den 
comunidad caminda a concentra riba e tereno di salud y cu 
a kibra nan propio record cu e total di participante. 


Diasabra ultimo e miembronan di Aruba Lions Club a sali un 
biaha mas den comunidad c’un proyecto caminda a organisa 
un dia cu pueblo en general por a pasa controla sanger p’e 
parti di diabetes y colesterol, por a check peso, haltura y 
presion pa despues ricibi tambe un conseho medico, control 
di wowo y oido, tambe por a haci control y haya informacion 
di cancer di pecho, y sigur e proyecto di smile mobil di Aruba 
Lions Club cu tawata t’ey pa haci limpieza y reparacion di 
dentadura di esnan den necesidad p’esaki. 


For di 9or di mainta e actividad a habri su porta na Xavier 
University cu e miembronan di Aruba Lions Club, cu e ayudo 
di e studiantenan y dokternan di Xavier University, Mary- 
Joan Foundation, Aruba Vision Center, The Specialist, FEPOH 
y Quota Club, caminda a ricibi un gran cantidad di ciudada- 
nonan cu a kibra e record di participacion di aña pasa. 


E actividad tawata tin un duracion di 5 ora cu por lo menos 
70 boluntario, cu a logra mas di 360 control medico. 


Bunita comentario di e bishitantenan cu a keda gradici cu 
e oportunidad y tambe unda a constata algun casonan di 
gravedad cu patentnan a wordo referi urgente pa control 
avansa, cu a mustra e importancia y balor di e proyecto aki. 


Aruba Lions Club ta keda masha gradici cu e apoyo cu nan a 
haya di tur instancia, organisacionnan y boluntarionan cu a 
haci esaki posibel y sigur Xavier University pa su personal y 
disponibilidad di e localidad. 


Na final di e actividad ainda Aruba Lions Club a haci un bunita 
gesto c’un donacion efectivo p’e organisacion di Mary-Joan 
Foundation y tambe FEPOH cu ambos a aprecia. 


Aruba Lions Club t’e prome Club di Lions na Aruba sirbiendo 
pa mas cu 75 aña y ta spera cu nos por sigui sirbi comun- 
idad pa hopi aña mas. 


Exitoso actividad pa salud di Aruba Lions Club 

ARTICULO den cuadro di Dia Mundial contra 
abuso di Adulto Mayor, dia 15 di juni. P’e 
ocasion aki por lesa algun tipnan. 


E tipnan di awe ta: 
Reconoce e alerta (Red Flags) di Abuso di 
Adulto Mayor. 
E ekipo di cuidadonan por encontra diferente 
indicadornan comun di abuso di Adulto Mayor 
durante nan trabao. 


E indicadornan aki ta entre otro: 
• Plekinan blauw inexplicabel, lesion, fractura. 
• Cambionan diripiente den conducta, manera 
aumento den ansiedad, retira su mes social- 
mente of depresion. 
• Aparentemente tin problema financiero of ta 
haya transaccionnan straño den e cuenta di 
banco di e persona. 
• Mal higiena personal of falta di paña apropia 
of productonan di cuido personal. 
• Isolacion social of acceso limita na bishi- 
tante- of amistadnan. 
• Mal nutricion, dehydratacion, of maneho 
inadecua di remedinan hasta polypharmacia 
(uzo di mas cu 5 remedi y of droga). 
• Ta necesario pa regularmente evalua y 
controla e salud y bienestar (incl. Alimentacion, 
uzo di remedi/droga drumimento, etc., ) di un 
Adulto Mayor bou cuido, un ekipo di cuidado 
mester pone atencion na cualkier cos cu ta 
parce fuera di normal y raporta esaki. Esaki ta 
encera cambionan fisicamente y di conducta, 
discrepancia financiero, isolacion social y indi- 
cacion di negligencia. 


Raporta y Documenta bo preocupacionnan 
Ta importante pa cuidadonan ta documenta 
nan observacionnan y raporta cualkier preo- 
cupacion cu por ta relaciona cu abuso di 
Adulto Mayor of indicacionnan of inciden- 
tenan cu ta encera abuso. Lamentabel mente 
raporta un abuso No tur ora ta ser mira como 
un obligacion di e ciudadano. 
Ta necesario pa cada ciudadano tuma su 
responsabilidad civico y documenta y raporta 
bo preocupacionnan den caso di cualkier 
abuso; Esaki sigur lo aporta n’e siguridad 


fisico y bienestar di e Adulto Mayor y ta habri 
caminda pa intervencion na tempo y cu medi- 
danan apropia por wordo tuma. 


Door di raporta e preocupacionnan n’e 
autoridad apropia, manera supervisornan, 
managernan of otro servicionan di proteccion, 
ta yuda pa sigura cu accion ta wordo tuma 
pa atende un posibel abuso di Adulto Mayor 
y proteh’e for di mas daño fisico, personal/ 
emocional. 


E reportahe mester encera un documentacion 
bon skirbi pa por resulta den un secuencia 
corecto di e eventonan, observacionnan y 
accionnan tuma. Door di documenta inci- 
dentenan, e ekipo di cuidadonan ta crea un 
fuente valioso pa investigacionnan of inter- 
vencionnan den futuro. 
Documentacion tambe ta sostene e trabao di 
monitor continuo di e tratamento di e Adulto 
Mayor y ta yuda e manager di cuido pa desa- 
roya un comprendemento completo di e 
estado fisico, emocional y mental di e Adulto 
Mayor y pa identifica cualkier preocupacion of 
indicacion di abuso y desaroya plan di preven- 
cion. 


Confiansa y Conexion: Un base pa atende cu 
Abuso contra Adulto Mayor 
Pero (raporta) abuso contra Adulto Mayor ta 
algo cu mayoria Adulto Mayor tin problema pa 
papia over di dje. Aunke cu e ekipo di cuida- 
donan mester traha dentro di limite di nan 
profesion, ta hopi importante tambe pa esta- 
blece un relacion di confiansa y respet cu e 
Adulto Mayor. 
Ora e cuidadonan ta promove un ambiente 
den cua e Adulto Mayor ta sinti su mes sigur 
(safe), valora y empodera, ta mas probabel cu 
e Adulto Mayor lo comparti su preocupacion 
tocante abuso contra Adulto Mayor. (Pero aki 
e rabo di porco ta krul, pasobra esaki ta husta- 
mente e modus operandi tambe di e abusado 
den proceso di abusado). 
Sin embargo confiansa t’e base pa comunica- 
cion efectivo y intervencion. 


Pues con bo ta stimula activamente confiansa 
y comunicacion habri? 
Practica ‘scucha activo’: Pone atencion riba 
kico e persona ta bisa, mantene contacto di 
wowo, y demostra interes sincero y honesto 
den su pensamento y sentimento. Esaki 
ta yud’e pa sinti cu e ta wordo scucha y 
respeta. Tin hopi manera pa yuda bo pa bira 
un ‘scuchado activo’ riba internet (“active 
listening”). 


Demostra empatia: Pone bo mes den sapato 
di e otro y trata di comprende su emocion y 
experiencia. Empatia ta yuda promove un 
sentimento di conexion y compasion, permi- 
tiendo interaccion mas significante. 
Mantene un actitud sin prehuicio: Evita di 
haci suposicion y husgamento tocante e situ- 
acion de e Adulto Mayor. Crea un espacio sigur 
y no-menasante pa stimula un dialogo habri 
unda e Adulto Mayor por comparti su preocu- 
pacion libremente. 
Kibra e Barera di Silencio: Yuda hende pa 
papia over di abuso di Adulto Mayor: 
Ta importante cu un Adulto Mayor por expresa 
su preocupacion y por raporta abuso contra 
Adulto Mayor. Mas hopi nos por zorg p’e Adulto 
Mayor comprende su derecho riba un bida 
sigur y sin abuso, y pa papia ora nan derecho 
wordo viola, mas miho nos comunidad lo bira. 


Mientras ta esencial pa encurasha e Adulto 
Mayor pa duna su opinion, ta importante pa 
reconoce e obstaculonan potencial cu e ta 
enfrenta. Miedo, berguensa y preocupacion 
riba represaya ta rasonnan comun cu ta trece 
duda pa raporta abuso contra e Adulto Mayor. 
E ekipo di cuidado profesional/ experiencia, 
tin un rol fundamental pa encurasha e Adulto 
Mayor comprende su derecho y pa papia ora 
su derecho wordo viola. 


Seminario: 
Topico: Conscientisacion y Prevencion di 
Edadismo y Abuso di Adulto Mayor den comu- 
nidad. 
Un proyecto di Fundacion Alzheimer Aruba 
Fecha: Diasabra 15 di Juni 2024. 
Lugar: ATIA Building ; Gallegostraat 6, Dakota. 
Orario: 13:00 – 17:00 
Entrada: Gratis - Un donacion di AWG 15:00 
pa cubri e gastonan ta aprecia. 
Lo tin un box disponibel. Pa inscribi por comu- 
nica cu: 592 1430. 592 8416 


E contenido di e seminario di diasabra 22 di 
Juni, na San Nicolas, ta wordo anuncia durante 
dianan nos dilanti den medionan di comunica- 
cion. 


N’e seminario dia Mundial Contra Abuso Di 
Adulto Mayor lo hiba palabra: 
• Sra. dr. Alida Marval 
• Mr. Gabri de Hoogd Topico: Explotacion 
Financiero 
• Dr.Carlos Vallego: Abuso/ Discriminacion di e 
adulto Mayor den Salubridad 
• Un reemplasante di Korpschef ( nomber ta 
pendiente). 


Ora e hogar no ta (sinti) sigur mas! Parti 2 

DIARANSON 12 di juni na Renaissance Convention 
Center a tuma luga e Job Fair 2024. E evento aki ta 
wordo organisa pa Aruba Food & Beverage Association 
y e aña aki a conta cu mas di 500 vacatura di mas di 60 
compania di sector di Food & Beverage di Aruba. 


Ta pa di tres biaha cu ta organisa e Job Fair y un biaha 
mas, e tawata un exito rotundo. 
E evento aki ta duna e oportunidad na e aspirante pa 
sigura un luga den e sector prospero y gratificante di 
Food & Beverage. Nan ta siña tocante oportunidadnan 
den e industria, unda nan por crece den nan carera, 
pero tambe e ta interesante pa e talentonan nobo of 
recien gradua cu ta buscando un carera den e sector 
aki. 


Prome Minister Evelyn Wever-Croes ta menciona cu 
e echo cu e Job Fair 2024 tin participacion di mas di 
60 compania y mas di 500 vacatura ta refleha e situa- 
cion laboral prospero cu Aruba tin actualmente. Tempo 
cu Gabinete Wever-Croes a sinta na 2017 e desem- 
pleo na Aruba tawata na 8.9%. E tempo ey Gobierno 
di biaha a cuminsa traha riba e echo preocupante aki 
y a haci investigacionnan y a bin cu iniciativanan pa cu 
e mercado laboral. E trabou duro a duna resultado y a 
logra baha e cifranan di desempleo di 8.9% na 2017, 
pa 7.3% na 2018 y 5.2% na 2019. Cu hopi satisfac- 
cion por bisa cu danki na e trabou duro di Gobierno y 
tur stakeholders e cifranan actual di desempleo na e 
momento aki ta na un record di 4%. 


E mandatario a accentua riba e importancia di e Job 
Fair aki ya cu principalmente ta trata di trabounan den 
e sector di Food & Beverage unda cu pa e ultimo añanan 
tin un cantidad grandi di vacatura danki na e turismo 
y e economia creciente di Aruba. Iniciativanan asina ta 
yuda yena e vacaturanan mas lihe y ta mustra cu trah- 
ando hunto semper por logra mas y asina e desempleo 
na Aruba lo sigui baha. 


“Durante e Job Fair por a mira hopi interes di e partici- 
pantenan, cu hopi gana di traha pa hiba nan pais padi- 
lanti. Aruba ta den pleno desaroyo y cu esaki e cuponan 
di trabou ta aumenta y p’esey eventonan asina ta impor- 
tante pa Aruba. Danki na tur participante y un pabien 
na Aruba Food & Beverage Association y tur partner 
cu a yuda haci e evento aki grandi y exitoso.”, Prome 
Minister a expresa. 


Prome Minister ta felicita Aruba Food & 


Beverage Association cu e exitoso job fair 2024 

RECETA DI DIA 


Ingrediente: 
250 g. di pasta (preferiblemente fettuccine of tagliatelle) 
2 pecho di galiña, corta an repi of pida 
2 cuchara di manteca 
2 djente di conoflok corta chikito y fini 
1 cup di heavy cream (nata pa cushina) 
1 cup di keshi parmesan raspa (mas extra pa basha riba dje) 
Salo y peper na gusto 
Peterselie seco corta chikito (opcional pa decora). 


Instruccion 
1. Cushina e pasta segun e instruccion di e pakete den awa 
cu salo te ora cu e ta al dente. Score y reserva un poco di e 
awa di e pasta. 


2. Mientras cu e pasta ta cushina, de un panchi grandi dirti 
e mantega riba candela medio. Agrega e conoflok corta y 
cushina pa mas of menos 30 seconde te ora cu esaki saca 
su aroma. 


3. Añadi e repi of pida di galiña den e panchi y cushina te 


ora cu nan ta bruin y completamente cushina, aproximada- 
mente 5-7 minuut. 


4. Baha e candela y basha e heavy cream (nata pa cushina) 
den e panchi. Mescl’e bon p’e combina cu e galiña y e 
manteca. 


5. Agrega e keshi parmesan raspa n’e saus y mescla te ora 
cu e dirgi y e saus bira un tiki diki. Ahusta e consistencia 
door di basha un tiki awa di e pasta si ta necesario. 


6. Sasona cu salo y peper na gusto 


7. Basha e pasta cushina den e panchi cu e saus y e galiña 
alfrredo y mescla bon p’e cubri e pasta cu e saus. 


8. Sirbi e pasta alfredo cu galiña cayente, basha un poco 
mas di keshi parmesan raspa y e peterselie fresco corta 
chikito si bo ta desea. 


Disfruta di bo dushi Pasta Alfredo cu galiña. 


Aki bo tin un receta facil y sabroso 


di Pasta Alfredo cu Galiña 

• DEN e buki di Jeremias capitulo 31:3 ta para skirbi: Mi 
a stima bo cu un amor eterno p’esey cu mi misericordia mi 
a hala bo. 


E amor di Dios ta asina grandi pa nos, asina bunita, incom- 
prendibel, pero alcansabel pa nos tur. 


Señor ta bisa den Mateo 11:28 - Bin cerca mi tur cu ta 
cansa y carga y lo mi duna boso sosiego. 


Pasobra Señor conoce e necesidad y debilidad di hende, 
y tambe tur obstaculo, trampa y distraicion cu e enemigo 
ta bini cu ne. 


Nos ta bibando den un tempo caminda respet y moral ta 
bayendo hopi atras, enbes di hende hala cerca Dios, dia 
pa dia hende ta stima scuridad, y hala leu for di Dios, pero 
toch Dios ta tene misericordia y ta keda stima hende. 


Si nos tene cuenta cu e rechaso di Dios, Su boluntad, Su 
principio, y Su Palabra, nos ta bini na e comprendemento 
cu su amor ta eterno pa nos tur. 


Pasobra ora Dios a manda su unico Yiu pa muri pa nos tur, 
e no haci ningun distincion di persona, E a mande pa tur 
cu kere den dj’E alcansa bida eterna, Dios no tin faborito. 


E palabra di Dios ta bisa nos: Como cu Cristo a sufri den 
carni, boso arma boso mes tambe cu e mesun proposito, 
pasobra esun cu a sufri den carni a kibra cu pica, pa e no 
biba mas e tempo cu ta reste ainda den carni, conforme 
e pasionnan di hende, sino conforme e boluntad di Dios 
(1Pedro 4:1-2). 


Señor no ta tarda cu Su promesa, manera algun tin esaki 
como tardansa, Ma E tin pasenshi pa cu boso, y no kier pa 
ningun hende bay perdi, ma pa tur bini na repentimento (2 
Pedro 3:9). 


Cada momento den bida cu un hende pasa sin reconoce 
Cristo Hesus como su Señor y Salbador, ta un momento 
di peligro, pasobra e palabra di Dios ta bisa cu e binida di 
Cristo Hesus lo ta manera un ladron den anochi. 


Ta tur hende tin mes un oportunidad, ta pa tur hende 
Cristo a muri na cruz di Calvario, pero capricho y duresa 
di curason, y no lubida riba e atraccionnan di mundo tin 


hende aparta for di Cristo Hesus, pero no lubida locual 
Juan 3:16 ta bisa y locual Juan 3:36 ta proclama. 


Tempo ta trabahoso, e dianan ta dificil, e manifestacion 
di diabel ta bisto, y lo e bira mas fuerte, pasobra e diabel 
sa cu su dianan ta conta, y cu pronto Cristo lo regresa pa 
pone un fin na tur inmoralidad y bagamunderia, cual e ta 
trastorna mundo cu ne. 


P’esey esey e palabra di Dios ta recorda nos: Si boso a 
wordo lanta cu Cristo, anto sigui busca e cosnan di ariba, 
caminda Cristo ta, sinta na man drechi di e Tata. Tene boso 
mente riba e cosnan di ariba, y no riba e cosnan cu ta riba 
tera. Pasobra boso a muri y boso bida ta scondi den Cristo 
cu Cristo den Dios. 


Señor ta duna na tur esnan cu ta kere den dj’E un cober- 
tura dobel cu ta bini solamente y exclusivamente di Dios, 
ora nos sa cu nos bida ta scondi cu Cristo den Dios. 


Mirando cada dia con peligroso, y malo e mundo ta birando, 
laga nos core duro, y acerca e trono di gracia, pa nos por 
haya pronto auxilio y ayudo na tempo, pasobra e dianan 
ta cortico. 


Laga nos recorda tur hende cu Dios den su inmenso amor 
no kier pa ningun hende bay perdi. 


Sinceramente, Pastor Marcel Balootje 


Fortaleza pa Famia 


Dios ta stima nos tur cu su amor eterno 

“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


Nos ta anuncia fayecimento inesperadamente di: 


Robert Francis Nieuw 


Mihor conoci como: :Bob” 
*29-01-1948 - †10-06-2024 


Na nomber di su: 
Yiunan: 
Pamela van Gelderen-Nieuw y esposo Harry van 
Gelderen 
Melanie Nieuw y pareha Stephan Koppes 


Nietonan: 
Amber y Richard van Gelderen 


Rumannan: 
†Philip Nieuw 
Sophia Weenink-Nieuw 
Elaine Lamme-Nieuw 
Angeline Curiel-Nieuw 
†Claudette Nieuw 
Arthur Nieuw 


Swa y cuñanan: 
Carmen Nieuw-Casper 
Hans Weenink 
Dirk Lamme 
George Curiel 


Despensa nos si den nos tristeza nos por a lubida 
un of otro persona 


Ta invita pa e acto di despedida cu lo tuma lugar 
diabierna 14 di juni 2024 di 9:00 pa 11:00 am na 
Aurora Funeral Home. Acto di cremacion lo tuma 
lugar den seno di famia. 


Gradicimento 


Na nomber di Yuinan i famia nan nos 


kier a gradici cada un 


cu a tuma nan tempo pa a bin 


dispidi di nos ser stima. 


John R. Samson 


Boso muestra di atencion ta di hopi 


aprecio y un gran sosten pa nos. 
un danki na Oom Dolfi jansen i Ina 


jansen Martis, na hospi Atardi, 


tambe na dokter franca i Dokter 


Rasmijn pa tur atencion duna na nos 


tata. 


Oom Kenneth I tante Carla Danki pe 
Guia,Charlotte Oduber Danki pa tur 


kos. 


Cilo Brete I famia masha danki. tambe 


tur famia amistad i conocirnan. 


cu a tuma nan tempo pa manda 
krans, caarchi ,whatsapp, email i a 
hasi yamada nan telefonico. Tambe 
Aurora Funeral Home pa cu su bon 
servicio i attencion brinda na nos. 


Gradicimento / Invitacion 


Pa medio di esaki famia kier a agradeci cu na 


un manera of otro a duna nos sosten, consuelo y 
forsa durante e tempo dificil cu e fayecimento y 


entiero di nos defunto stima: 


Mario Rudolf Danies 


Nomber di cariño “ Dodo of Dodois” 


Boso muestra di atencion ta di hopi apresio y 


gran sosten pa nos. 


Un danki na un y tur cu a manda kaarchi, 


krans,whatsapp, email, y a hasi yamada nan 


telefonico. 


Tambe na: 
Team Dow 


Aruba Muscle Car Club 


Wilhelmina KankerFonds en especial (Jose Dirksz) 


Lite Life & Ambulance 


Zusternan Lief di piso afdeeling A3 y 


wondenpolie (Hospitaal) 


Sali & Ceazar i Diana Flanders di GSCC 


Su dushi bisinjanan stima bandi cas 
Dr Lasten, Dr Arends & Dr Petronillia 


Tambe na Aurora Funeral Home pa su bon 


servico y atencion 


Na mes momento nos ta invita famia, bisiña, 


amigo conocir nan pa acompana nos na 


3 sacrificio di misa na Misa Inmaculada 


Concepcion na Santa Cruz 


Diaberna 14 di juni di 7 pa 8 pm 
Diasabra 15 di juni di 7 pa 8 pm 


Diadomingo 16 di juni 8 am pa 9 am 


Bo(so) presencia lo ta altamente aprecia. 


Cu inmenso tristeza na nos curazon, directiva, 


staff y personal ta participa fayecimento di: 


Sra. Aura Solognier-Delany 


Ex Colega di Wit Gele Kruis. 


Nos ta extende nos mas profundo condolencia na demas famianan 


y hopi forza den e momentonan dificil aki. 


Cu Aura drumi dushi den brasa di Señor. 


STICHTING VOOR VOLKSHYGIENE VAN 
Het Wit Gele Kruis Aruba 


Sinds 1959 ten dienste van de Arubaanse gemeenschap 


Postbus 488, Oranjestad 


Cu inmenso tristeza na nos curazon, directiva, 


staff y personal ta participa fayecimento di: 


Sr. Robert Francis Nieuw 


Nos ta extende nos mas profundo condolencia na demas 


famianan y hopi forza den e momentonan dificil aki. 


Cu Robert drumi dushi den brasa di Señor. 


STICHTING VOOR VOLKSHYGIENE VAN 
Het Wit Gele Kruis Aruba 


Sinds 1959 ten dienste van de Arubaanse gemeenschap 


Postbus 488, Oranjestad 

With this announcement we 


would like to thank each and everyone that stood by us 


through the passing of our beloved father and opa 


Pieter Bernardus 
(Benny) Aloisius 


Sloterdijk 
*December 31st, 1924 


†May 24th, 2024 


We are so thankful for your kind thoughts and words, 


gestures, calls, support, monetary donations, and 


foremost for being there for us in our moment of sorrow, 


Carol and Pieter 


I’ve lived a full life 


I traveled each and every highway 


and more, much more than this 


I did it my way 


Nos ta anuncia fayecimento di: 


Yolanda Eline 


Leslie-Dieffenthaler 


*23-12-1954 - †07-06-2024 


Na nomber di su: 
Esposo: Franklyn Leslie 


Yiunan: Trevor y Donovan Leslie 


Amiganan: Irene Robles de Medina, Magriet Geerman, 
Rodetta Noordwijk, 


Demas famia: Leslie, Dieffenthaler, van Eer y demas ex- 
coleganan di ETAO y Fundacion Respeta Mi y tur otro 
amigo- y conocirnan. 


Despensa nos si den nos tristeza nos por a lubida un of 
otro persona. 


Ta invita pa e acto di despedida cu lo tuma lugar 
diabierna 14 di juni 2024 di 2:00 pa 4:00 pm na Royal 
Funeral Home. Acto di cremacion lo tuma lugar den 
seno di famia. 


Laga tur loke ta spera mi ta bunita, 


laga tur locual cu mi encontra 


na caminda ta bunita 


laga tur locual cu mi laga atras keda bunita y 


laga esakinan termina den tur bunitesa. 


Cu dolor na nos curason, nos ta anuncia 


fayecimento di nos ser stima: 


Aura Solognier-Delany 


*27-06-1937 - †02-06-2024 


Su casa: †Theodoor Solognier 


Yiu: Dennis Solognier y famia 


Yiu di criansa: Marcderrick Croes 


Nieta: Pamela Solognier 


Rumannan: 
†Margaretha Croes-Delany y famia 
Miriam Geerman-Delany y famia 
Thomas (Tom) Delany y famia 
†Clarence Delany y famia 


Tur su sobrino- y sobrinanan, Ihanan, comer- y 
compernan. 


Machinita y grupo di oracion: 
Fé Speranza Amor 


Miembro nan di cata comenares 
Tur su bon amiga nan di cas, su bon bisiñanan 


Famia na Corsou: 
Henriquez, Balentin y Bratwaith. 


Demas famianan: 
Delany, Solognier, Henriquez, Croes, Geerman, 
Lampe, Wever, Lopez, Haynes, van der Biezen, 
Quandt, den Hertog, Green, Hassel, Hernandez, 
Koolman, Loopstok, Angela, Malmberg, Lejuez, 
Peterson, Halley, Whathy 


Ta invita pa acto di entiero cual lo tuma lugar 
diabierna 14 di juni 2024 na Misa Inmaculada 
Concepcion na Sta Cruz di 2’or pa 4’or di atardi 


Despues lo sali pa Santana Catolico na Sta Cruz. 


Nos disculpa si den nos tristesa nos por a lubida 
algun famia of conocir. 
Despues di entiero nos no por ricibi bishita di 
condolencia na cas. 


¡Dios es mi salvación! Confiaré en él y no temeré. 


El Señor es mi fuerza, el Señor es mi canción; 


¡él es mi salvación!. 


Cu inmenso dolor na nos curazon nos kier anuncia 


fayecimento di: 


Carmen Ivelisse Cornelio 


Pineda De Angel 


Cariñosamente yama: “Mamita” of “Boyo” 


*20-03-1962 - †07-06-2024 


Na nomber di su: 
Yuinan: 
José Humberto Cornelio 
Ramón Porfirio de los santos Cornelio 
Angelina Angel de Rodriguez Beltre 


Yerno: 
Starlin. Javier, Rodriguez Beltre 


Nietonan: 
Ramón de los santos 
Abigaíl de los santos 
Abismael de los santos 
Ashwayne.S.D, Rodriguez Beltre 
Rowayne .S,Rodriguez Beltre 
Dereck Savier Cornelio 


Rumanan: 
Dancy Cornelio Pineda 
María Luisa Cornelio 
Franklin Rafael Cornelio 
Yndira Pineda 
Ricardo Rafael Cornelio 


Sobrinos nan: 
Dancing Paola Heredia 
Patricia Candelina Santana Cornelio 
Adeonis Rafael Santana Cornelio 
Mónica Quezada Cornelio. 


Amigos y conocirnan: 
Rodri, Fior, Martha, Marisol, Idalia, Wilson, Ramona, Yaha, 
Kathy, Deyanira, Zulimar. 


Demas Famia: Bienvenido, Juan Carlos, Gavina, Juan 
Carlos JR ( Carlitos ), David, Famia Rodriguez Beltre y 
Diaz Beltre, Davia 


Oportunidad pa condolencia lo ta Diabierna 14 juni 
2024 di 7or pa 9or di anochi na Pray Funeral Home na 
San Nicolaas. 
Entiero lo tuma lugar Diasabra 15 juni 2024 pa 3:30 di 
atardi na Santana Central na Sabana Basora. 


Encarecidamente ta pidi pa dia di entiero pa asisti bisti 
cu colornan geel cu/of blanco 
Nos ta lamenta cu despues di entiero nos lo no ricibi 
bishita di condolencia na cas. 


Diabierna, 14 Juni 2024 
AWEMainta 
OBITUARIO 
43 


Laga tur loke ta spera mi ta bunita 


Laga tur locual cu mi encontra 


na caminda ta bunita 


Laga tur locual cu mi laga atras keda bunita y 


Laga esakinan termina den tur buniteza. 


Cado Wever. 


Cu inmenso dolor na nos curason, nos ta anuncia 


fayecimento inespera di: 


Jarick Patrick 
Steven Farro 


*17 oktober 1992 †24 mei 2024 


Den nomber di su: 
Pareha di bida: 
Shanelly de La Cruz Medina 


Mama cu ela stima: Jacky Feliciano 


Tata: Patrick Steven Farro 


Cacho stima: Benjamin (Bencho) 


Rumannan: 
Jenneline Farro Y Josh Silva 
Joselyn Farro y David Puriel 


Sobrino y subrinanan cu ta su adoracion: 
Jedion y Jedelyn Farro 
Jendrick Lacle 
Jeremiah y Jack Silva 


Welo y welanan: 
Cerilia de Cuba 
†Editha Farro 
† Sixto Feliciano y Sra viuda Stella Feliciano Weller 


Cuña: 
Estefania de la Cruz Medina y Alejandro Peguero 
Serrata 


Tanta y Omonan: 
Sharlyn y Joe Fields-Feliciano 
Milly Feliciano 
Stephen y Sue Feliciano Giel 
†Jan Hendrick Tromp y Sra viuda Miriam Tromp 
Imbago 
Valentina Tromp, su tanta stima 
Rieke Tjong 
Perry Tjong 
†Jerry Rasmiijn y Sra, vda Cecilia Rasmijn-Santos 
†Moira Rasmijn 
Michella Rasmijn 
Sharine Rasmijn 


Demas primo y primanan, tur su amigo- y 
amiganan demasiado pa menciona tur, ex 
coleganan 


Y demás famia: 
Farro, Feliciano, de La Cruz Medina, Filiciana, Silva, 
Puriel, Lacle, de Cuba, Paalman, Weller, Fields, 
Giel, Imbago, Tromp, Tjong, Wever, Rasmijn, Tjon 
A Jong, Webb, Leon, Santos, v/d Biezen, Jones, 
Eckmeyer, Leung, Paesch, Petrochi, Gomez, 
Quandus, Peguero Serrata y Vega. 


Ta invita demás famia, amigo y conocirnan 
pa asisti na e acto di entiero cu lo tuma lugar, 
Diasabra 15 di juni, 2024 for di 11:30 di mainta 
Jarick lo ta reposa na Royal Funeral Home y for 
di 2’or pa 4’or Jarick lo ta reposa den misa Santa 
Ana na Noord, y después pa santana na Sabana 
Basora. 


Dia di condolencia:Diabierne 14 di Juni, 2024 for 
di 7.00pm pa 9.00pm na su cas, Hooiberg # 14-D ( 
Bright Bakery bin zuid) 


Mira con Dios a salba mi, 


Tur mi confiansa ta den djE, 


Mi n’ tin miedo: 


Señor Dios ta mi forsa, mi refugio. 


E mes t’Esun cu a salba mi. 


Isaías 12:2 


Cu inmenso dolor na nos curazon, Pero conforme Dios su 


boluntad nos ta anuncia fayecimento di nos ser stima: 


Sara Bertilde 


Rodriguez 
*10-05-1945 †08-06-2024 


Na nomber di su: 
Yiunan: 
Alexandra y Floyd Fransman-Tromp 
Jennifer y Richard Dijkhoff-Tromp 


Nietonan stima: 
Shawn Tromp y Celina Mimié 
Laslo Fransman 


Rumannan: 
Norberto Rodriguez y famia 
Eccehomo Rodriguez y famia 
Blanca Eli Tellez-Rodriguez y famia 
William Rodriguez y famia 
Nancy Rodriguez y famia 
Ricardo Rodriguez y famia 


Subrinonan stima: 
Norberto “Nuno” y Juliana Tromp y famia 
Shelley y Irwin Arendsz-Rodriguez y famia 
Martha Pinzón y famia 
Y demas subrino y subrinanan na Colombia, Peru y 
Canada 


Famianan cerca: 
†Alfredo Tromp 
†Joaquin Tromp y vda. Carmen Tromp y famia 
†Carlos A. Tromp y vda. Medarda Tromp y famia 
†Mirlanda Tromp y famia 
Itala Danjo-Tromp y famia 
Carole Tromp y famia 
Baron y Judith Tromp y famia 
Carlos S. Tromp y famia 
Milton Tromp y famia 
Ted Tromp y famia 
†Norman Tromp y famia 
Vince Tromp y famia 
Stefanita Petrocchi y famia 


Consuegra: 
vda. Filomena Dijkhoff- Laclé y famia 


Demas famia: 
Rodriguez, Acuña, Bernal, Tromp, Fransman, Dijkhoff, 
Tellez, Pinzón, Arendsz, Pavolini, Laclé, Kock, Ceballos, 
Petrocchi, Croes, Danjo. 


Amigonan di cas stima: 
Bienvenida y Jose Lopez y famia 
Gloria y Nestor Dijkhoff y famia 
Doris Salcedo y famia 
Raquel Guanipa y famia 
Natasha Pak y Frances Croes y famia 
Carmen Hurtado y famia 
Flora Petronilia 


Gradicimento special na: 
Personal y boluntarionan di Fundacion “Hospice Atardi” 
Praktijk dr. A. Wever y personal 
Staff y personal di Stichting “Cas di Machi” 
Cristina Gonzales y famia, Leydie, Cathy y Irena 


Nos disculpa si den nos tristeza nos por a lubida un of 
otro famia of amistad. 


Ta invita tur famia, amigo y bisiñanan pa compaña nos 
na e acto di despedida cu lo tuma lugar na Aurora 
Funeral Home, diabierna 14 di Juni 2024 di 2:00 pm pa 
4:00 pm. 


Cremacion lo tuma lugar den seno familiar. 


Despues di despedida nos no por ricibi bishita di 
condolencia na cas. 
Preferibel bini bisti na colornan alegre. 


“Señor ta mi wardador, mi’n tin falta di nada 


Den cunucu di yerba berde e ta ponemi sosega. 


E ta hibami na awa trankil, 
Pa mi bolbe haña forsa”. 


Salmo: 23 


A bay drumi den braza di Señor 


Daniel Werleman 


mihor conoci como “djiek” 
*21-07-1937 – †10-06-2024 


Na nombre di su 
Esposa: Dominica “ShonCa” Werleman 


Yiu di criansa mas stima: 
Jorge “Wincho” y 
esposa Rufina Geerman-Kelly y yiu 
Narcisa Geerman y yiunan 
Candido Geerman y yiunan 
Lourdes Geerman y yiunan 
Sra. Vda. Imelda Geerman y yiunan 


Manera nietonan: 
Winson Geerman 
Emilio Geerman 


Mayornan: 
†Bibiano “Panchico” y †Angelica Werleman 
Croes 


Rumannan: 
†Bernardina y esposo †Benoit Solognier- 
Werleman y famia 
†Simplicio Werleman 
†Juanita y esposo †Policarpo Leest-Werleman 
y famia 
†Rufina y esposo †Alejandro Geerman- 
Werleman y famia 
Francisca Werleman y famia 
Stefanita Werleman y famia 
Ciro y esposa Cresciencia Werleman-Tromp 
Japi y esposa Osmelia Werleman-Madiedo 
Garcia 
Mai y esposa †Croes-Werleman y famia 


Swa y cuñanan: 
Laura Werleman y famia 
Simplicio Werleman y famia 
Ambrosio Werleman y famia 
Juliana Werleman y famia 
Rigoberta Werleman y famia 


Sobrino mas stima: 
Pablo “Papi” Geerman 


Iha: 
Mario Werleman 


Amigo di cas: 
Beltran Ras 


Sobrino y sobrinanan, primo y primanan, 
famianan: 
Werleman, Geerman, Kelly, Wever, Croes, 
Solognier, Leest, Tromp, Madiedo Garcia 
y demas famia ta invita tur amigo, bisiña y 
conocirnan pa asisti na e acto di entiero cual 
lo tuma lugar diasabra 15 di juni pa 2 or na 
Misa Inmaculada Concepcion na Santa Cruz y 
despues lo sali bay pa Santana na Santa Cruz. 


Nos disculpa si den nos tristesa nos por a lubida 
algun miembro di famia of amigo. 


